Pogled iza gvozdene zavese : jugoslovenska politika prema zemljama narodne demokratije u susedstvu 1953-1958. : Vladimir Lj. Cvetković : 978-86-7005-120-1 : Knjizara.com: Knjige\njugoslovenska politika prema zemljama narodne demokratije u susedstvu 1953-1958.\nVladimir Lj. Cvetković (autor)\nOstali naslovi koji sadrže ključne reči: Istorija Jugoslavije , Jugoslavija\n2014; Broširani povez; latinica; 25 cm; 513 str.; 978-86-7005-120-1;\nIzdavač: Institut za noviju istoriju Srbije; 2014; Broširani povez; latinica; 25 cm; 513 str.; 978-86-7005-120-1;\n01.04.13 Tokovi istorije\nVladimir Lj. Cvetković, Pogled iza gvozdene zavese. Jugoslovenska politika prema zemljama narodne demokratije u susedstvu 1953–1958\nU nauci nije čest slučaj, ali jeste za svaku pohvalu, da magistarski i doktorski rad jednog naučnika ne pripadaju istom tematskom i hronološkom krugu. Posle priče o jugoslovensko-francuskim ekonomskim odnosima 1918–1941, isti pisac nam je ponudio istoriju odnosa Jugoslavije i Albanije, Mađarske, Bugarske i Rumunije 1953–1958. Posle ekonomskih odnosa sa jednom zapadnom državom, Cvetković se okrenuo proučavanju sveobuhvatnih odnosa sa četiri istočnoevropske zemlje, posle Kraljevine Jugoslavije svoja interesovanja je usmerio ka socijalističkoj Jugoslaviji. To je značilo upoznavanje sa novom literaturom, novim izvorima i arhivima, jednom rečju, stupanje na nov i nepoznat teren. Iza autora su godine sistematskog i napornog istraživanja, nebrojeni arhivski fondovi i kutije, brojne metodološke dileme, borba sa razuđenom temom, pitanjima na koja jugoslovenski izvori ne daju celovite odgovore, nemogućnošću da se odgovori potraže u stranim arhivima, a ispred čitalaca je vredna knjiga pisana jasnim naučnim jezikom, u kojoj su rezultati izloženi pregledno i koja će biti među prvima koje će u ruke uzimati budući istraživači ovog perioda i ove teme. Saznanja koja je predstavio na stranicama knjige Cvetković je crpeo iz tri arhiva, sedam arhivskih fondova, oko 300 naslova literature i 13 naslova periodike. Iako naslov knjige upućuje na zaključak da je ona posvećena odnosima Jugoslavije, sa jedne, i Bugarske, Mađarske, Albanije i Rumunije, sa druge strane, sadržaj knjige i autorove analize su mnogo širi, jer je on odnose ovih zemalja uvek nastojao da stavi u kontekst jugoslovensko-sovjetskih odnosa, ali i da prati reakcije na Zapadu na uspone i padove u odnosima Jugoslavije i drugog političkog, vojnog i ideološkog pola tadašnjeg sveta. Jugoslovensko-sovjetski odnosi su uvek uzimani u obzir kao „krovni“ za odnose Jugoslavije i četiri suseda, a ti susedi su posmatrani kao sovjetski „sateliti“, ali je autor uvek imao na umu i svojim istraživanjima potvrđivao da su među njima postojale osetne razlike, kako u unutrašnjem razvitku tako i u odnosima prema Jugoslaviji. Takođe, iz knjige je vidljivo da politika bilo koje od ovih zemalja prema Jugoslaviji nije bila konstantna, osim manje-više u slučaju Albanije, sa kojom su odnosi uvek bili na nižem nivou u odnosu na druge zemlje. Drugim rečima, ako su odnosi Jugoslavije i neke od ovih zemalja u jednom periodu bili dobri, to nije značilo da već u narednim mesecima neće uslediti antijugoslo venska kampanja u javnosti te zemlje, a sve u skladu sa potrebama unutrašnje politike ili obzirima prema interesima SSSR-a. Iako autor nije koristio izvore iz arhiva susednih zemalja, bogatstvo jugoslovenskih arhiva i svestranost analize izvršene na njima čine ovu knjigu vrednom i za izučavanje istorije Albanije, Mađarske, Bugarske i Rumunije, posebno kada je reč o onim stranicama na kojima je iznosio zapažanja jugoslovenskih diplomata o događajima, procesima, pojavama i ličnostima u ovim zemljama. Uz metodološki predgovor, zaključak na srpskom i engleskom jeziku, imenski registar i spisak izvora i literature, knjiga sadrži uvodni deo i četiri poglavlja. Osnovni koncept knjige je hronološki metod izlaganja sadržaja, ali je unutar poglavlja autor koristio i tematski pristup. U opisu predistorije perioda kome je posvećena knjiga autor je prikazao različite aspekte posledica koje je u odnosima Jugoslavije i susednih zemalja IB-a prouzrokovao jugoslovensko-sovjetski sukob 1948. U tom delu knjige je progovorio o ekonomskim, političkim, diplomatskim, propagandnim, saobraćajnim i vojnim pritiscima sovjetskog bloka na jugoslovensku državu. Analizirao je antijugoslovenski rečnik ibeovskih listova, radio-emisija, literature i udžbenika, pomenuo akcije na granici (oružane incidente, ubacivanje diverzanata i propagandnog materijala), opisao cilj i tok montiranih antijugoslovenskih procesa čije su žrtve bili jugoslovenski državljani i visoki državni i partijski funkcioneri ibeovskih zemalja, ukazao na značaj formiranja i antijugoslovenskog rada jugoslovenske informbiroovske emigracije u Mađarskoj, Bugarskoj, Albaniji i Rumuniji i detaljno opisao težak položaj jugoslovenske (srpske) manjine u ovim zemljama, koji se manifestovao kroz zabranu upotrebe maternjeg jezika, masovne deportacije, maltretiranja, hapšenja, ubistva, zastrašivanja, otpuštanja iz državne službe... Proces normalizacije odnosa Jugoslavije i četiri susedne zemlje bio je određen željom SSSR-a da posle smrti Staljina popravi odnose sa Jugoslavijom, ali i nasleđem iz prethodnog perioda obeleženog brojnim sukobima. Zato je normalizacija odnosa predstavljala proces, koji nije bio pravolinijski i koji je bio dugotrajan. Autor je uočio više slojeva tog procesa, prikazao odlučujući uticaj sovjetske politike na svoje satelite u procesu uspostavljanja normalnih diplomatskih odnosa sa Jugoslavijom 1953. i 1954. godine, koji su svoju politiku prema Jugoslaviji usklađivali sa „signalima“ i „direktivama“ iz Moskve. Autor je analizirao tempo normalizacije diplomatskih odnosa, poglede iz Beograda na ličnosti predloženih poslanika iz susednih zemalja, rezrevisanost prema nekima od njih, ukazao da je ovaj proces bio praćen poboljšanjem položaja jugoslovenskih diplomatskih predstavnika u ovim zemljama (slabljenje režima poli cijske pratnje, ređe provokacije i blokade dilomatskih predstavništava, predusretljiviji odnos u direktnim kontaktima sa domaćinima itd.), ali i uočio opstajanje „sitnih provokacija“ prema jugoslovenskim diplomatama. Koliko je inercija prošlosti dugo ostajala, pokazuje podatak da je i u proleće 1954. rumunska granica prema Jugoslaviji bila hermetički zatvorena. Cvetković je detaljno obradio različite vidove normalizacije odnosa (sređivanje stanja na granicama, obustavljanje propagande, slabljenje pritisaka na jugoslovenske manjince, obnavljanje saobraćajnih veza i ekonomske, kulturne, naučne i sportske saradnje. Države koje su iza sebe ostavljale period u kome je stanje na granicama ponekad mirisalo na ono uoči rata, morale su najpre da se bave ispitivanjem i sprečavanjem graničnih incidenata, obnovom granice i statusom dvovlasničkih imanja, pa su pregovori o ovim pitanjima bili jedna od prvih posledica uspostavljanja normalnih diplomatskih odnosa. U pogledu slabljenja antijugoslovenske propagande u susednim istočnoevropskim zemljama, Cvetković je uočavao preplitanje unutrašnjopolitičkih motiva ovih država i direktiva iz Moskve koje su bile u skladu sa interesima sovjetske politike prema Jugoslaviji. Opšti zaključak je bio da je kampanja protiv Jugoslavije neposredno posle Staljinove smrti pojačana, pa potom u skladu sa sovjetskom željom za normalizacijom odnosa ublažena, da bi kasnije povremeno u pojedinim zemljama bila ponovo aktuelizovana kada su to zahtevale unutrašnje političke i partijske potrebe. Bilo je potrebno da prođe šest godina, da bi u septembru 1954. štampa ovih zemalja, osim Albanije, počela da objavljuje prve afirmativne vesti o Jugoslaviji i prenosi izjave jugoslovenskih rukovodilaca. Da je normalizacija odnosa zapravo pre svega predstavljala svođenje diplomatskih odnosa na podnošljiv nivo, najbolje se videlo po mučnim i dugotrajnim pregovorima o popravljanju položaja pripadnika jugoslovenske manjine i jugoslovenskih državljana u ovim zemljama, koji su često živeli u uslovima ispod civilizacijskog minimuma. Podaci po kojima je u Rumuniji u leto 1953. i dalje oko 10.000 pripadnika jugoslovenske manjine živelo u logorima i zatvorima, mahom u Baraganu, da pitanje položaja jugoslovenske manjine u Albaniji i Bugarskoj nije ni pokretano 1953. i 1954. i da su Bugari po pitanju državljanstva jugoslovenskih građana primenjivali okupacioni zakon iz 1942, verno dočaravaju složenost ovog pitanja, a sliku upotpunjuju vesti o teškim pregovorima o repatrijaciji jugoslovenskih državljana i dece, oslobađanju uhapšenih i slično. Jedan od aspekata normalizacije odnosa u kome je sovjetski uticaj bio najvidljiviji bila je obnova saobraćajnih veza, jer je ona najpre ostvarena u rečnom saobraćaju, za šta je SSSR imao veliki interes zbog značaja Dunava u njegovoj politici. U tom cilju je i prekinuta diskriminacija Jugoslavije u Dunavskoj komisiji. Do kraja 1954. je obnovljen i železnički saobraćaj, za šta je postojao ekonomski interes, dok je on bio mnogo manji po pitanju uspostavljanja poštanskog i avio saobraćaja. Autor je ukazao na niz faktora koji su otežavali obnovu ekonomske saradnje (nerešena pitanja uzajamnih dugovanja i potraživanja, slične privredne strukture, prekinute saobraćajne veze, sporazum o privrednoj saradnji Jugoslavije i SAD-a 1952), ali je izneo i tok pregovora koji su doveli do obnavljanja trgovinske razmene sa Mađarskom i Bugarskom 1954. Istraživanje je navelo Cvetkovića na zaključak da je obnova saradnje u oblasti nauke, kulture i sporta za Jugoslaviju bila u drugom planu, zbog straha od mogućih manipulacija na ovom polju, jer se radilo o „razmeni ljudi, ideja i emocija“, te je jugoslovenska strana insistirala da svaka saradnja mora da bude isključivo preko jugoslovenskih institucija i da bude podređena postignutom nivou normalizacije međudržavnih odnosa. Do kraja 1954. sa Mađarskom i Bugarskom su ipak napravljeni prvi opipljiviji koraci saradnje u ovim sferama života. Drugo poglavlje svog rada, koje je posvećeno 1955. godini i u kome je Beogradsku deklaraciju označio „trijumfom Jugoslavije“, Vladimir Cvetković je počeo tragajući za odgovorom na pitanje u kakvom su stanju bili odnosi Jugoslavije i susednih sovjetskih satelita u trenutku sklapanja Beogradske deklaracije. Zaključio je da su početkom 1955. diplomatski odnosi već bili ušli u normalne tokove, da su granični incidenti značajno proređeni, da je antijugoslovenska propaganda bila značajno slabija, ali uz povremena odskakanja od tog trenda (poput knjige Dina Kjoseva o makedonskom pitanju koja je u Bugarskoj objavljena početkom 1955), da je saradnja u oblasti saobraćaja dalje proširena, ekonomski odnosi unapređeni potpisivanjem redovnih trgovinskih ugovora i platnih sporazuma, ali da je položaj jugoslovenske manjine u ovim zemljama još uvek bio veoma loš. Beogradska deklaracija je dala novi impuls normalizaciji odnosa. Iznenađenje javnosti i partijskog i političkog vrha susednih zemalja dolaskom sovjetske delegacije u Beograd ubrzo su zamenili podrška Deklaraciji koja je ocenjivana kao pobeda jugoslovenske spoljne politike i konkretni potezi u pravcu rešenja do tada nerešenih pitanja. Bugarska i Mađarska su prednjačile u konkretnim merama u pravcu rešavanja starih sporova i širenja postojeće saradnje, Jugoslavija je ponovo dobila tretman „socijalističke zemlje“, u štampi ovih zemalja su se pojavili afirmativni tekstovi o Jugoslaviji, položaj srpske manjine u Rumuniji je konačno osetnije popravljen (rešeno je pitanje Srba zatočenih u Baraganu), a najmanji pomaci su učinjeni u Albaniji. Osim detaljnog i nijansiranog opisa reakcije u javnosti, štampi, državnom vrhu i partijskim forumima susednih zemalja IB-a na Beogradsku deklaraciju, Cvetković je u fokus istraživanja stavio i odnose u trouglu Jugoslavija – četiri suseda – Zapad posle potpisivanja ovog značajnog dokumenta, kao i jugoslovensko viđenje procesa normalizacije odnosa sa ovim susednim zemljama tokom 1955. godine. Pokazao je da su zapadne države i Jugoslavija različito tumačile normalizaciju odnosa Jugoslavije i istočnoevropskih zemalja (za Jugoslaviju je to bio jedan od elemenata nove sovjetske spoljne politike, koja je posle smrti Staljina bila usredsređena na koegzistenciju blokova i država između kojih je vladao ideološki antagonizam, dok je sovjetska politika za Zapad bila samo deo taktike da se dođe do predaha u globalnom sukobu). Zato su sumnje Zapada podgrevali beogradski razgovori Tita i Hruščova, vesti o boravku delegacije jugoslovenskog ratnog vazduhoplovstva u SSSR-u, Titov govor u Karlovcu 27. jula 1955. koji je bio kritički orijentisan prema Zapadu, zaključenje jugoslovensko-sovjetskog Protokola o ekonomskoj saradnji 1. septembra 1955, popravka rumunskog broda „Transilvanija“ u Jugoslaviji, otkazivanje Titove posete Francuskoj, što nije odvratilo zapadne sile od pokušaja da Jugoslavija učestvuje u njihovim akcijama u zemljama „narodne demokratije“. Analitički pristup autora i sposobnost da razmišlja nad dokumentima posebno su došli do izražaja na poslednjim stranicama ovog poglavlja u kome je sumirao jugoslovenske poglede na normalizaciju odnosa sa susednim zemljama Istočnog bloka, otkrivajući koja su opravdanja i tumačenja ovog procesa pronalazili u jugoslovenskom vrhu, kako su sagledavali motive koji su ove zemlje opredelili da u ovom procesu odu više ili manje daleko i uočavali podeljenost vodećih političara ovih zemalja po pitanju odnosa sa Jugoslavijom. Najveći istraživački izazov za autora predstavljalo je pisanje poglavlja o „burnoj“ 1956. godini, u kojoj su se odnosi Jugoslavije i četiri susedne zemlje preplitali sa jugoslovensko-sovjetskim odnosima (Moskovska deklaracija), previranjima u SSSR-u (20. kongres KPSS-a) i događajima u Mađarskoj. Autor je izučavao kako su se ovi događaji odrazili na pojedinačne odnose Jugoslavije sa Albanijom, Mađarskom, Bugarskom i Rumunijom, a sve u svetlu postignutog nivoa saradnje sa svakom od njih. U tom smislu je isticao faktore koji su opterećivali jugoslovensko-mađarske odnose i ograničavali dalju saradnju (pre svega nerešena finansijska pitanja, nezadovoljavajući položaj jugoslovenske manjine, prisustvo informbiroovskih emigranata u manjinskim organizacijama), uočavao nezadovoljstvo u Beogradu stepenom odnosa sa Albanijom, koje je dodatno komplikovala podvojenost u albanskom vrhu (Šehu se činio krut i nepomirljiv prema Jugoslaviji, a Hodža elastičniji i sa većim uticajem na „mase“), opisao nastojanja Rumunije i Jugoslavije da iskorače još jedan korak u pravcu međusobne saradnje tokom 1956. pošto su krajem prethodne godine rešile najteže sporno pitanje (polo žaj srpske manjine) i ukazao na to da su jugoslovensko-bugarski odnosi doživeli napredak, ali uz vidno izbegavanje pokretanja najvažnijih spornih pitanja (dvovlasnička imanja, malogranični promet, uzajamna finansijska potraživanja, status makedonske manjine u Bugarskoj, naknada štete za ubijene graničare, rehabilitacija Jugoslavije kao zemlje i njenih građana osuđenih na antijugoslovenskim procesima). S obzirom na to da je 20. kongres KPSS-a (14–25. februar 1956) predstavljao „prekretnicu u dotadašnjem razvoju sovjetske partije i države“, autor je posebnu pažnju posvetio ovom događaju i njegovim posledicama. Pažljivo je pratio reakcije u vrhovima komunističkih partija, štampi i javnosti ibeovskih zemalja na kongres sovjetske partije, uočavao podeljenost u partijskim vrhovima ovih zemalja po pitanju odnosa prema dotadašnjoj politici, učinjenim greškama i pravcima politike u budućnosti, opisao kako su jugoslovenski rukovodioci i diplomate definisali državnu politiku prema ovim zemljama u kontekstu zaokreta u sovjetskoj politici itd. Sledeći važan događaj tokom 1956. bila je Moskovska deklaracija. Njen odjek na odnose u trouglu Jugoslavija – SSSR – sovjetski sateliti u jugoslovenskom susedstvu autor je oslikao kroz sagledavanje različitih jugoslovenskih i sovjetskih pristupa moskovskim razgovorima, tokom kojih su odnosi susednih ibeovskih zemalja i Jugoslavije zauzimali značajno mesto, posvetio je pažnju Titovoj poseti Rumuniji (23–26. jun 1956), kada Titovi razgovori sa Dežom nisu bili mnogo sadržajni ali su doveli do obnove međupartijskih odnosa i potpisivanja nekih međudržavnih sporazuma. Odnosi sa Albanijom u mesecima posle Moskovske deklaracije su prikazani kroz analizu delovanja novog jugoslovenskog ambasadora u Tirani Arsa Milatovića i njegovih zaključaka o jugoslovenskoj politici prema Albaniji. U jugoslovensko-bugarskim odnosima je pozitivne utiske posle Moskovske deklaracije trebalo iskoristiti za prevazilaženje nepoverenja posle otkazivanja posete bugarske parlamentarne delegacije Jugoslaviji, pa je autor posebno istakao značaj rehabilitacije Trajča Kostova na Plenumu BKP septembra 1956. i konačan dogovor o poseti bugarske parlamentarne delegacije Jugoslaviji, koja je realizovana od 22. septembra do 8. oktobra 1956. Analizirajući političku scenu u Mađarskoj posle posete jugoslovenske delegacije SSSR-u 1956, Cvetković je u prvi plan stavio značaj julskog plenuma CK PMT (smenjivanje Maćaša Rakošija sa mesta prvog sekretara i odstranjivanje iz Politbiroa), koji je pozitivno uticao na jugoslovensko-mađarske odnose, o čemu je svedočila i poseta Jugoslaviji delegacije PMT koju je predvodio Erne Gere (10–23. oktobar 1956). Najviše bure te 1956. ipak su doneli događaji u Mađarskoj, koji su na ispit stavili odnose Jugoslavije i sa SSSR-om i sa susednim državama sovjetskog bloka. Autor uočava povezanost mađarske krize sa jugoslovensko-sovjet- skim odnosima, kako su jugoslovenske i sovjetske diplomate u danima pred izbijanje krize razmenjivale utiske i informacije i tačno predviđale dramatičan ishod previranja u mađarskom društvu, razloge jugoslovenske podrške sovjetskoj intervenciji i pokušaje da se izvuče iz neprijatne situacije izazvane kidnapovanjem Nađa, jugoslovenska očekivanja da promene u Mađarskoj ne odu predaleko i ne ugroze komunističku vlast i jednopartijski sistem i reakciju kada se ta očekivanja nisu ispunila, a posebno detaljno se zadržao na analizi posledica mađarske krize na odnose Jugoslavije sa Bugarskom, Rumunijom i Albanijom. Uvideo je brojne razlike u pristupu ovih zemalja Jugoslaviji u mesecima dramatičnih događaja u Mađarskoj: dok je albansko rukovodstvo u mađarskim događajima videlo i krivicu Jugoslavije i ponovo pokretalo stare optužbe na račun jugoslovenskog vrha, Rumunija i Bugarska su reagovale mnogo uzdržanije, bugarski rukovodioci su zaoštrili ideološki sukob sa Jugoslavijom, ali ga nisu prenosili na nivo međudržavne saradnje, a Rumunija se držala po strani kada su bili u pitanju napadi na Jugoslaviju. U poslednjem poglavlju knjige, u kome su obrađeni događaji iz 1957. i 1958. godine i koje je posvećeno novom jugoslovensko-sovjetskom sukobu, Cvetković potcrtava svu ispreplitanost razmimoilaženja u ideološkoj sferi između Jugoslavije i SSSR-a i međudržavnih odnosa. Posle događaja u Poljskoj i Mađarskoj sovjetskom vrhu je postalo jasno da je ideološko jedinstvo zemalja Istočnog bloka bilo imperativ, te je jugoslovenski „treći pol“ socijalističkog sveta, pored Moskve i Pekinga, postao veća smetnja nego do tada, jer je u Moskvi procenjivano da je širenje jugoslovenskih ideja bio jedan od najvažnijih uzroka krize u zemljama „narodne demokratije“, pre svega u Poljskoj i Mađarskoj. Umesto očekivanog sovjetskog odustajanja od dominacije nad zemljama „narodne demokratije“ posle smrti Staljina, u Jugoslaviji su postali svesni posledica novog spora u sferi ideologije: ekonomski odnosi sa SSSR-om i drugim zemljama su zahladneli, SSSR je otkazao vredne investicione aranžmane, a Jugoslavija je bila izložena kampanji u javnosti istočnoevropskih zemalja sa optužbama za „ideološko zastranjivanje“, ali ne bez razlika među pojedinim zemljama (po oštrini antijugoslovenske retorike su se isticali Albanija i Bugarska, Mađarska je bila umerenija, a Rumunija čak po strani). Sagledavajući iznijansirano razlike među ovim zemljama, autor se posebno zadržava na sovjetskim uticajima na Albaniju, albansko-bugarskom zbližavanju i razlozima za uzdržan stav Rumunije koje je jugoslovenska diplomatija videla u nastojanjima te zemlje da se afirmiše u međunarodnim odnosima, čemu je trebalo da posluže i uspostavljanje diplomatskih odnosa ove zemlje sa Grčkom, pokušaji uspostavljanja odnosa sa Zapadnom Nemačkom, razmene parlamentarnih delegacija sa Francuskom i jačanje veza sa Ita lijom, Austrijom i zemljama Azije i Afrike. Kao osnovne tačke novog jugoslovensko-sovjetskog sukoba autor je označio odbijanje Jugoslavije da potpiše deklaraciju 12 komunističkih partija na savetovanju u Moskvi (14–16. novembar 1957) i odbijanje SSSR-a i drugih zemalja Istočne Evrope da učestvuju na 7. kongresu SKJ u Ljubljani 1958. Knjigu je završio zaključkom je da je još tokom trajanja kongresa bilo jasno da je on imao prelomni značaj za odnose Jugoslavije sa Istočnim blokom i da je označio početak novog perioda u odnosima Jugoslavije i istočnoevropskih zemalja, koji je bio drugačiji od razdoblja od 1953. do 1958.\nBez bojazni od tabu-tema\nEkonomski odnosi Jugoslavije i Francuske


ĐACI U POTRAZI ZA BEOGRADSKIM BLAGOM: Znate li koje sve tajne skriva Veliko ratno ostrvo? (VIDEO) | Energetski portal Srbije\nĐACI U POTRAZI ZA BEOGRADSKIM BLAGOM: Znate li koje sve tajne skriva Veliko ratno ostrvo? (VIDEO)\n30.04. 2017 Vesti | Srbija | Održivi razvoj\nSa dolaskom proleća i lepog vremena zaposleni u JKP „Zelenilu Beograd“ nastavljaju svoju dugogodišnju tradiciju organizovanja predavanja za beogradske srednjoškolce i studente na Velikom ratnom ostrvu, pa je tako ovih dana ovo javno preduzeće bilo domaćin srednjoškolcima iz Prve beogradske gimnazije u okviru njihovog projekta „Potraga za beograskim blagom“ na Velikom ratnom ostrvu.\nPosebno zadovoljstvo domaćina bilo je što su u okviru te posete su mogli da ugoste i učenike i njihove profesore iz Nemačke, koji su gosti našeg grada u okviru redovne razmene učenika. Učenici su upoznati sa istorijatom i načinom nastanka Velikog ratnog ostrva, sa zonama zaštite u ovom zaštićenom prirodnom dobru i sa obavezama i pravima JKP „Zelenila Beograd“ kao njegovog upravljača i prevashodno sa njegovim značajem.\nOdržano je i predavanje ornitologa, koji ih je upoznao sa brojnim vrstama ptica koje su svoje stanište našle na ostrvu. Poseban značaj je dat vrsti orao belorepan koji se već 5 godina gnezdi na ostrvu. Samo prisustvo belorepana na ostrvu čini Beograd posebnim, jer u njemu živi jedna od najvećih ptica grabljica Evrope, na samo nekoliko kilometara od najužeg centra grada.\nZavirite u gnezdo ovih lepotana i pogledajte uživo šta rade i kako provode svoje vreme:\nPored srednjoškolaca Prve beogradske gimnazije i učenika iz Nemačke, ostrvo su posetili studenti Šumarskog fakulteta Univerziteta u Beogradu. Studentima su pokazani brojni ogledi koji su bili deo naučnih radova i doktorskih disertacija. U okviru toga obišli su zasade vrsta vez – ulmus leavi i alohtone vrste taxodium distichum – močvarni taksodijum, koji je prestavljen kao primerak optimalnih uslova, klime i staništa.\nPosete učenika i studenata su imale za cilj podizanje nivoa svesti o značaju Velikog ratnog ostrva kao zaštićenog prirodnog dobra posebnih odlika i prirode uopšte, sa akcentom na očuvanje prirode i na njen nemerljiv značaj za savremenog čoveka.\nTradicionalna sadnja novogodišnjih jelki sa busenom


7. Oktobra 2012. u 16:20 #12539\nMuhammed_8 post=7361 wrote: Ovi jadnici iz Saffa i njihova braca nikad nece shvatiti da je Allah Onaj koji odreduje sve stvari i daje snagu i pomoc svojim robovima-muslimanima, zato oni i cine Allahu shirk pozivajuci ljude da glasaju na demonkratskim izborima i tako dajuci legitimitet toj nevjeri a obaveza im je bila da je zanegiraju i da se odreknu nje i njihovih clanova-obozavaoca. Da Allah sacuva i uputi iskrene na pravi put, amin.\nOpet kažem, mislim da si promašio forum,\nDa li su za tebe muslimani Ibn Usejmin i Ibn Baz?


Nemanja i Milena će biti izbačeni iz "Granda"!?\nObjavljeno 01.05.2010 u 13:44\nDirektor “Grand” produkcije Saša Popović priznaje da je šokiran i iznenađen ponašanjem Nemanje Stevanovića i Milene Ćeranić i kaže da ih nije znao u ovom svetlu.\nNemanja Stevanović i Milena Ćeranić uspeli su da šokiraju naciju svojim nepristojnim ponašanjem na “Farmi”, pa i Saša Popović direktor izdavačke kuće “Grand”, koja ih je otkrila i lansirala u zvezde, priznaje da je iznenađen njihovim ponašanjem.\nVeć danima se srpska estrada i televizijski auditorijum zgražavaju nad njihovim ponašanjem, a sve su jača i govorkanja da su za njih vrata “Granda” zauvek zatvorena. Naime, svima je dobro poznat Sašin stav kada su medijski istupi njegovih štićenika u pitanju, pa tako mnogi sumnjaju da će on preći preko svih neprijatnosti koje mu je priredio pomenuti ljubavni par. Iako javno ne želi da polemiše o njihovom ponašanju, Saša se nedavno u emisiji “Narod Pita” distancirao od problematičnog para. On je u emisiju uključio brojne gledaoce koji su “osuli drvlje i kamenje” na ljubavni par kojem nedostaje elementarno kućno vaspitanje.\n- Zaista ih nismo poznavali u ovakvom svetlu. Na takmičenju za “Zvezde Granda” bili su fini, pristojni, kulturni. Nismo mogli ni da pretpostavimo kako će se ponašati u drugim uslovima. O svemu ćemo razgovarati kad izađu sa farme – rekao je Popović.\n- Pored Maje i Firčija, najveće razočarenje za mene su Milena i Nemanja. Taj rečnik, bahato ponašanje… Potpuno sam razočaran – rekao je Saša.\nPRETHODNASajko i Milica Cerović ponovo zajedno\nSLEDEĆABregović najbolji World Music izvođač\nJelena Janković se oporavlja od povrede u Beogradu!


Banjalučanin Mihajlo Čeprkalo ispunio normu za Olimpijadu - Prnjavorski informativni portal\nMihajlo se plivanjem bavi već 11 godina, nastupajući u disciplinama 1.500 metara slobodnim stilom, 200 metara delfin i 400 metara. Nastupima na Evropskom festivalu u gruzijskom Tbilisiju i Svjetskom prvenstvu u ruskom Kazanju, ispunio je ”B” normu za Olimpijske igre, približio se ”A” normi na 1.500 metara, te skrenuo pažnju javnosti na svoja postignuća, piše eTrafika.net. Jedan je od najboljih plivača u svojoj kategoriji na Balkanu, a sa trenerom Goranom Grahovcem ruši rekorde na takmičenjima širom svijeta.\nbanjalučanin norma olimpijada\nPRNJAVOR: Damjan Ilišković, šampion znanja – Lijepe uspomene iz Ciriha


ŠIROKO Novinarki "Pinka" mesečno hiljadu evra naših para | Beograd | Direktno\n17. 12. 2020. 18:15 20\nŠIROKO Novinarki "Pinka" mesečno hiljadu evra naših para\nNovinarka TV Pink Gordana Uzelac našla je posao u Opštini Grocka i to, kako saznajemo, za pozamašnu sumu novca - 120.000 dinara mesečno.\nUzelac je angažovana zvanično kao "pomoćnik za informisanje Opštine Grocka", a nezvanično kao osoba koja kontroliše protok informacija i popravlja sliku u javnosti o beogradskoj opštini, koju je ozbiljno unizio Dragoljub Simonović, bivši predsednik opštine iz redova SNS.\nTaj lokalni moćnik je optužen da je poslao plaćenike da zapale kuću novinaru "Žiginfo" portala Milanu Jovanoviću, kako bi ga ućutkao, zbog čega mu se sada sudi.\nNovinarka "Pinka" nakon vođenja jutarnjeg programa na toj televiziji, u javnosti je postala poznata i po pitanjima koja predsednik države Aleksandar Vučić najviše voli da čuje. Rado odgovara i kobajagi pokazuje nezadovoljstvo kada "Goca", kako je oslovljava, pretera u hvaljenju njegove politike ili krupnih državničkih odluka.\nOpštini Grockoj smo dva puta slali pitanja u vezi sa našim saznanjima, o plati od 1.000 evra, radnim uslovima i zadacima. Takođe, pitali smo šta se očekuje od nje, da li je ugovor potpisan i iz kojih resursa će biti plaćena, ali odgovora nema. Kontaktirali smo i novinarku Pinka, ali ni ona nije reagovala.\nU celoj priči zanimljivo je i kako je ova gradska opština angažovala novinarku informativne redakcije TV Pink, i dodelila joj posao pomoćnika za informisanje, pošto te funkcije nije bilo do skoro. Na nedavnoj sednici uvedena su nova radna mesta, izvršena je sistematizacija, kako bi opština na čijem čelu je naprednjak Dragan Pantelić mogao da angažuje upravo Gordanu Uzelac, novinarku koja redovno izveštava o svim aktivnostima Aleksandra Vučića.\nTV "PINK" Novinarka Opština Grocka Gordana Uzelac PR služba\nUNS: Ročište po tužbi novinarke protiv RTS odloženo\nNUNS: Smiriti strasti u medijskom okruženju\n"Vučić diktira teme preko tabloida i nacionalnih TV"\nISPOVEST: Oslobodila se zavisnosti od gaziranog pića


Kuomu dali rok: Do 13. avgusta mora da pruži dokaze pre opoziva\n21:13 >> 21:30\nOptužen za seksualno uznemiravanje, obmanjivanje javnosti o pandemiji...\nPoslanici američke savezne države Njujork saopštili su danas guverneru Endrjuu Kuomu da je istraga o opozivu skoro gotova i odredili mu 13. avgust kao krajnji rok da pruži dodatne dokaze pre konačne odluke.\nOd marta, sudski komitet skupštine Njujorka istražuje da li ima osnova za opoziv demokratskog guvernera zbog optužbi za seksualno uznemiravanje 11 žena, obmanjivanja javnosti oko izbijanja žarišta kovida 19 u staračkim domovima i korišćenja državnih resursa i osoblja za njegov posao oko knjige, vredan pet miliona dolara.\nKuomo sateran u ćošak: Bajden pozvao guvernera Njujorka da podnese ostavku\nU današnjem pismu, pravna firma koja je vodila istragu, “Dejvis Polk i Vordvel”, podsetila je pravni tim Kuoma da je sudskim putem zatražila određena dokumenta i očekuje “punu saradnju guvernera”, ali da mu je vreme da odgovori skoro isteklo.\n– Želimo da vas informišemo da se istraga bliži kraju, kao i da će skupština uskoro razmatrati opoziv vašeg klijenta. Shodno tome, pozivamo vas da pružite bilo kakve dodatne dokaze ili pisane dokumente koje biste želeli da komitet razmotri pre nego što se završi posao – navodi se u pismu.\nKomitet će se sastati po ovom pitanju u ponedeljak.\nU saopštenju nezavisne istrage, koju je nadgledala glavna tužiteljka Letiša Džejms, utvrđeno je da je Kuomo uznemirio najmanje 11 žena, i da se njegova administracija osvetila bar jednoj od njih jer je izašla u javnost sa optužbama.\nKuomo je negirao da je seksualno uznemiravao ikoga i insistirao da otkrića ne oslikavaju činjenice.\nU pat-poziciji: Šta guvernera Njujorka čeka posle objavljivanja izveštaja i da li će biti krivično gonjen?\nOpirao se višestrukim pozivima na ostavku od brojnih njujorških viđenijih demokrata i od predsednika Džoa Bajdena.\nOglasila se Kuomova saradnica: Dodirivao me je i poljubio bez pristanka, to je bila noćna mora\nGuverner Kuomo negira optužbe za seksualno uznemiravanje\nEndru Kuomo SAD Seksualno uznemiravanje\nZapočet štrajk u znak protesta protiv otmica: Haićani zabrinuti za bezbednost\nNa Breninoj svadbi popularna pevačica je uhvatila bidermajer, a onda našla ljubav svog života\nBiće vatre u Madridu: Klop opleo po Simeoneu, očekuje se rekacija Argentinca\nDemonstranti verbalno napali i pretili novinarima: Nemiri zbog kovid propusnica u Italiji se nastavljaju\nIstraga pokazala: Guverner Njujorka seksualno uznemiravao žene\nDržava Njujork pokreće istragu za opoziv guvernera Kuoma! Šest žena ga optužuje za seksualno napastvovanje (VIDEO)\nSkok pošao po zlu: Majka troje dece tragično stradala jer uže nije bilo pričvršćeno (UZNEMIRUJUĆE)\nSeverna Koreja na kristal metu i heroinu: Prebeg otkriva tajne najzatvorenije zemlje sveta\nOvako izgleda smrt u najopasnijem gradu na svetu: Šef policije dobio odsečenu glavu, a groblja pričaju strašnu priču\nOtac ostavio pištolj u rancu deteta, ono pucalo u majku: "Samo je pala, u pozadini se čuo plač"


26-03-2020 20:20 Srbija Politika Video\nO novom virusu korona, njegovim ekonomskim posledicama po Srbiju, ali i ceo svet, kao i o predstojećim parlamentarnim izborima, razgovarano je sa predsednikom Srpske radikalne stranke prof. dr Vojislavom Šešeljem.\nŠešelj je rekao kada očekuje da će se završiti pandemija, ali je i upozorio da ne treba potcenjivati jednog nevidljivog i podmuklog neprijatelja.\nLider radikala rekao je i šta misli o teorijama zavere o korona virusu, pre svega o mogućnosti da je u pitanju biološki rat.\nGovoreći o ekonomskoj krizi koju stručnjaci predviđaju, Šešelj je rekao da ne očekuje veliku krizu, pre svega zbog toga što je Srbija poljoprivredno društvo, ali lider radikala je naveo i osnovni uslov koji mora biti ispunjen da bi se to ostvarilo.\nTakođe, Šešelj je izjavio da će račun za ekonomske gubitke zbog virusa korona platiti zemlje koje su bile najgore organizovane, ali i predvideo šta Kinu čeka na geopolitičkoj mapi posle pandemije.\nOdgovore na navedene teme pogledajte u video-snimku intervjua sa liderom radikala:\nRusija nastavlja vojne operacije protiv proturskih snaga u Siriji. Više o tome čitajte OVDE.\nSRBI SA TAJLANDA PORUČILI VLASTIMA: Na put smo krenuli jer ste nam rekli da je komarac opasniji od korone (VIDEO)\nRUSI ISTAKLI SRPSKU ZASTAVU! Došli da spasavaju Italijane od korone, pa trobojkom poslali važnu poruku! (VIDEO)\nOVO SU NAJNOVIJE INFORMACIJE O KORONI U SRBIJI: Nadležni saopštili pravo stanje, danas umrlo troje\nS*KS BOMBA! Topalkova ćerka u provokativnom izdanju: Raspalila maštu - Muškarcima neće biti dobro (FOTO)


Janovići bogatiji za još jedan stan\nministar prijavio da je supruga naslijedila nekretninu\n33952 pregleda\t30 reakcija\t30 komentar(a)\nPorodica ministra sporta i mladih Nikole Janovića bogatija je za još jedan stan, vidi se iz vanrednog izvještaja o prihodima i imovini koji je dostavio Agenciji za sprečavanje korupcije.\nMinistar je u vanrednom imovinskom kartonu prijavio da je njegova supruga Kristina Janović naslijedila stan od 80 i garažu od 19 metara kvadratnih.\nZakonom o sprečavanju korupcije propisano je da je javni funkcioner dužan da u roku od 30 dana od dana uvećanja imovine tu promjenu prijavi Agenciji u vidu vanrednog ivovinskog kartona.\nKo to ne uradi u zakonskom roku, zaprijećena je novčana kazna od 500 do 2.000 eura\nSva ostala nepokretna imovina porodice vodi se na ministra. On je vlasnik stanova od 52 i 74 i garaže od 12 metara kvadratnih koje je stekao kupovinom, ali i poslovnog objekta od 39 i porodične stambene zgrade od 222 metara kvadratnih koje je naslijedio. Pored toga je vlasnik 500 metara kvadratnih dvoriša, 59 metara kvadratnih šume i polovine od 2.950 metara kvadratnih šume.\nKada je u pitanju pokretna imovina, Janović vozi motor “jamaha” iz 2013. godine, a supruga jednako star “nisan kaškai”.\nU redovnom godišnjem imovinskom kartonu za prošlu godinu, Janović je prijavio da je kao ministar primao uglavnom po 1.391 euro. On je takođe član Savjeta za turizam, Savjeta za konkurentnost, Komisije za politički sistem, unutrašnju i vanjsku politiku i Nacionalnog savjeta za koordinaciju i prevenciju hroničnih nezaraznih bolesti, ali je prijavio da za te angažmane nije dodatno plaćen.\nPored ministarske plate imao je prošle godine i dva dodatna prihoda. Jedan od stanova u Podgorici izdavao je za 600 eura, a 1.022 eura dobijao je na ime doživotne naknade po osnovu statusa vrhunskog sportiste.\nNjegova supruga je u Osnovnoj školi “Savo Ilić” zarađivala prošle godine 513 eura mjesečno.\nDok je ranije davao saglasnost na uvid u bankarske račune, Janović u vanrednom imovinskom kartonu to nije uradio.\nNikola JanovićAgencija za sprečavanje korupcijeASKimovinski kartonKristina Janović\n29.07. 14:31 h\t83\t109177\t30\n29.07. 13:33 h\t1497\t76248\n29.07. 14:27 h\t242\t63787\n29.07. 15:47 h\t901\t62075\n29.07. 15:33 h\t328\t58017


Javni poziv za obavljanje pripravničkog staža ili volontiranje u struci i organiziranje prakse za studente i đake – Radio Vitez\nJavni poziv za obavljanje pripravničkog staža ili volontiranje u struci i organiziranje prakse za studente i đake\n11. siječnja 2018. 10:48 11. siječnja 2018.\nDa imaju visoku stručnu spremu-VII stepen, odnosno visoko obrazovanje prvog ciklusa (koji se vrednuje sa 240 ECTS bodova) ili drugog ili trećeg ciklusa Bolonjskog sistema studiranja\nPrijave se mogu podnijeti na adresu: Porezna uprava Federacije BiH – Središnji ured, Sarajevo, ul Husrefa Redžića broj 4, sa naznakom „prijava za obavljanje pripravničkog ili volonterskog staža“ ili „prijava za obavljanje praktične nastave“ ili na e-mail adresu: puinfo@fpu.gov.ba\nPrevious ArticleU 2017. godini u Sloveniji i Njemačkoj izdato 10.000 radnih dozvola za bh. građane!Next ArticleNAJAVLJUJEMO: Žuja Winter Music Fest u Vitezu!


Dobro i zlo – koje je glasnije? - Impuls\nObjavljeno: Ponedjeljak, 27 Februar 2017 20:00\nDoprinos povjerenju i pomirenju moguć je svaki dan, kroz različite medijske platforme i kroz pristupe koji daju prednost kulturi mira nad kulturom nasilja\nPariška nevladina organizacija Reporteri bez granica svake godine na Svjetski dan slobode medija objavljuje izvještaj Indeks slobode medija. Od 2002. kada je prvi put objavljen ovaj izvještaj, ova organizacija prati koliko je nasilnih napada, ubistava, hapšenja i direktnog ili indirektnog pritiska na slobodu medija prisutno u 167 zemalja koje obuhvata njeno istraživanje. Rezultati za svaku zemlju se dobivaju na osnovu upitnika kojeg popunjavaju partnerske organizacije zemalja koje učestvuju u istraživanju. Na stranici Reportera bez granica nalaze se rezultati iz 2016. po kojima je Bosna i Hercegovina na nezavidnom 68. mjestu i opis da su mediji u BiH, unatoč dobrim zakonskim regulativama, pod čestim pritiskom prijetnji i političkog pritiska. Ako kliknete rangiranje od 2002., vidjet ćete da je ovo najlošiji rezultat do sada; najbolji je bio 2006. kada je BiH zauzimala 19. poziciju.\nSve ovo dâ se povezati sa ekonomskom slikom društva u kome mediji uglavnom žive od reklama a cijena reklama ovisi o posjećenosti i lajkovima. To rezultira senzacionalizmom medijskog sadržaja, a senzacionalizam u našem društvu su tekstovi sa estrade, iz crne hronike, propagandni tekstovi o trećem entitetu, referendumu, reviziji presude... Nagrade i priznanja za novinare uglavnom ne idu u ruke novinarima najtiražnijih štampanih i najčitanijih online medija u državi. Ovakve medije ne odlikuje istraživačko novinarstvo, a centralni dio građe i jednog i drugog predstavljaju političke teme.\nMediji bi trebali biti i glas naroda, a moglo bi se reći da neko ko čita bosanskohercegovačke medije i gleda njene tv-kanale ne bi imao pojma o životu u BiH ili bi zaključio da se u ovoj državi život protrači razbijajući glavu o tome šta je koji političar rekao i ko će kome kako uzvratiti, a sve to u konstantnom strahu da devedesete jesu prošle ali ne znači da se ne mogu ponoviti. Kao da ovdje živi neka čudna vrsta ljudi koja ne sklapa prijateljstva, nema u sebi imperativ napretka, ne obrazuje se i ne gaji konstantnu nadu u život.\nPremalo pozitivnih priča?\nŽeleći pronaći odgovor koliko se u medijima zaista oslikava situacija u društvu, napravili smo kratku anketu u kojoj su učestovale osobe različitih profila (studenti/ice, arhitekti, web dizajneri, umjetnici, pravnik, fiziotarapeut, saobraćajni tehničar, novinari, svećenik), različitih starosnih dobi (19 - 45) i različitih nacionalnih i religijskih pripadnosti. Mediji koje prate da bi se informisali o događanjima su državni televizijski emiteri iz BiH i regiona, a najveći broj odgovora bio je da prate online medije i medije koji se oglašavaju preko društvenih mreža. 18 od 21 ispitanika odgovorilo je da provjerava informacije koje pročitaju ili čuju u medijima. Neki od razloga za provjeravanje informacija koje su naveli su: zato što znam da mediji plasiraju većinom informacije iza kojih nastoje sakriti zaista bitne informacije, zbog toga što je većina medija u funkciji širenja propagande političkih stranaka, provjeravam neku vijest koja me iz nekog razloga više zanima, jer nemam a priori povjerenje u medije koje pratim; često naslov i sadržaj vijesti nisu kompatibilni; jer su u većini slučajeva informacije preuveličane i netačne; zato što mediji lažu i iskreću istinu jer su površni ili potkupljeni; ako ne bih provjeravao informacije koje vidim u medijima i sam bih mogao širiti neistinitosti i nagađanja; jer mediji svašta pišu i izmišljaju, doslovno.\nPitali smo ih i o dojmu koji se stiče na osnovu izvješća medija a tiče se suživota različitih grupa u BiH, odnosno da li je više pozitivnih ili negativnih vijesti i priča. Ispitanici i ispitanice su rekli da dnevnik na TV-u i dnevne novine nude vrlo malo pozitivnih društvenih priča i da bi im naziv mogao biti Crna hronika, zatim da je širenje mržnje putem medija vrlo zanimljiv mehanizam tako da automatski serviranje informacija po etničkoj/vjerskoj podjeli sa naslovima kao što su srpski/četnički/pravoslavni/hrvatski/ustaški/katolički/bošnjački/muslimanski/vehabijski/itd. privlače pažnju i osiguravaju čitanost. Isto tako mediji znaju iz istih razloga malo popraviti svoj imidž sa informacijama koje govore o romskoj/jevrejskoj ili nekoj drugoj manjinskoj populaciji i ugroženim kategorijama, no čitanost tih informacija nije ni blizu ovim prvim i služe čisto kao popunjavanje praznog prostora i popravljanja imidža. Tako naprimjer, stanovnicima BiH američki fudbal sigurno nije zanimljiv i vjerovatno ne znaju igrače iz tih klubova. Zna to i sarajevski portal pa u svojoj rubrici za sport ne izvještava dešavanja iz tog svijeta, ali im je zato iz nekog razloga bitno da obavijeste kako jedan igrač američkog fudbala bojkotuje odlazak u Izrael. Tako, bh. čitaocu, ključna riječ ovdje postaje Izrael i ideja bojkotovanja pa se svi komentari ispod teksta odnose na vrijeđanje Izraela i pohvalu poteza fudbalera. Eto, ako bi američki fudbal kad poželio publiku na našim prostorima, ovo je izgleda najbolja ulaznica.\nDakle, na pitanje o pričama koje mediji plasiraju u javnost svi ispitanici odgovorili su da u njima prevladavaju negativne priče. Jedan odgovor glasio je: Mislim da mediji više utiču na stvaranje mržnje plasirajući uvijek iste ratne priče, ideju da se ne zaboravi prošlost, zatim stalni prenos izreka Federacija versa RS, pa onda oni funkcionišu kao binarne opozicije koje u ljudima bude nemir, ljutnju, mržnju i na kraju sve vodi staroj podjeli 'mi' i 'oni'. Jedino što mislim da ne potpiruje mržnju već govori o suživotu su reportaže o svakodnevnim životima ljudi koji se bore za egzistenciju ili pak neke reportaže o humanitarnim prilozim i reportaže o kulturi i projektima.\nIspitanici/e su u odgovorima kritikovali i politiku medija, posebno onih koji se oglašavaju i preko društvenih mreža, a kojom se dopuštaju komentari puni mržnje i prezira prema bilo kakvoj drugosti, kakvi se mogu pročitati na pomenutom tekstu od 12.2. Problematizovali su i emisije ratne tematike koje se prikazuju u udarnim večernjim terminima. Tako naprimjer, sve političke emisije na državnim emiterima prikazuju se u večernjem terminu od 20 sati, a emisije koje govore o poljoprivredi, različitim projektima, reportaže sa terena i sl. bivaju emitovane u dnevnim terminima kada je mala gledanost.\nIspitanici i ispitanice smatraju da na medije svakako otpada dio odgovornosti zbog trenutnog stanja u društvu. Rekli su da se njihova uloga najviše pokazuje u toku predizborne kampanje kada oni svojim sadržajima uveliko utiču na odluke građana o tome za koga će glasati, da bi mediji trebali biti više kritički a njihova uloga u društvu određeni korektiv te da se mediji iz BiH najčešće ostvaruju kao propagandne mašine, ne kao informativni servisi ili mjesta konstruktivne kritike postojećeg društvenog stanja. Jedan ispitanik rekao je da ono o čemu mediji pišu ili govore, na to je fokusiran i interes javnosti. To su često stvari koje nemaju veze sa stvarnim, životnim interesom javnosti. Da su generalno mediji više profesionalni i istraživački, govorilo bi se o kriminalu nositelja političkog života i stvarala bi se klima za promjene. Zamjerka koja je najviše isticana na medije u BiH je njihova pristrasnost, odnosno neobjektivnost iznošenja sadržaja. Osim toga, nekoliko ispitanika skrenulo je pažnju na dijaloške emisije u kojima učestvuju predstavnici različitih grupa i koji svojim govorom i ponašanjem javnosti šalju sliku da ovo nije sredina u kojoj treba živjeti nego je treba čim prije zamijeniti drugom. To ne bi bilo tako samo kad bi se u udarnim terminima emitovanja prikazivali uspjesi mladih, govorilo o poduzetnicima i inovatorima, ili se emitovali pozitivni primjeri suživota, u što se lako uvjeriti samo ako se ode na sela gdje ljudi jedni drugima pomažu u obrađivanju zemlje, ili naprimjer na fakultete gdje jedna dobra skripta ruši sve eventualne barijere.\nU anketi smo pitali i da li je slika koju mediji plasiraju o suživotu jednaka iskustvima koje oni imaju sa pripadnicima/icama drugih grupa. Odgovori su bili uglavnom negativni, uz pojašnjenja da međunacionalna i međureligijska netrpeljivost postoji uglavnom na komentarima medijskih sadržaja. To je tako jer mediji tolerišu nacionalizam i ksenofobiju a i sami plasiraju modele mržnje. Jedan od odgovora je: Mediji su možda dijelom uzrok, pa onda kroz svoje vijesti prenose i posljedice. Mislim da se dosta stanovništva prepustilo vijestima i tome nužno vjeruju i prema tome djeluju. Ovdje nije riječ samo o medijima, nego i političarima, vjerskim učiteljima i duhovnicima, i na mnoge ljude to utiče. Ne znam tko je od njih uzrok, akter ili posljedica, i mediji i stanovništvo i političari i vjerski ljudi su svi sve, čini mi se. Mislim da kada bi mediji manje pisali o svemu tome i narod manje mislio o takvim a više o bitnim stvarima. I jedni i drugi su dopustili sve to jedni drugima. Ovisno opet o medijima i o ljudima u čijem su okruženju. Jedna ispitanica rekla je da je medijski plasirana slika o Drugom čista getoizacija u etničko-nacionalnome ključu, da, naravno, postoje pojedinci i pojedinke koji istinski podržavaju ideju jednog čistog jezika i čistog tla ali da oni čine manjinu. Problem počiva u tome što se takvim naracijama poklanja velika medijska pažnja. Sumiramo li odgovore, dolazimo do zaključka da je slika stvarnosti jedna, a slika virtualnog svijeta drukčija.\nZamjena patriotskog i navijačkog novinarstva kritičkim novinarstvom\nKao što su i sami ispitanici rekli, vrlo je mali broj tekstova koji izvještavaju sa događaja koji se organizuju u cilju promovisanja mira i dijaloga. Catolic Relief Service jedna je od organizacija u BiH koja, između ostalog, radi na uspostavljanju međunacionalnog i međureligijskog dijaloga. U okviru višegodišnjeg projekta PRO-Budućnost (Povjerenje, Razumijevanje, Odgovornost za Budućnost), CRS je do sada organizovao preko 50 događaja u 30 gradova, nazvanih „Naši razgovori“. Kako nam je rekla Majda Behrem-Stojanov, direktorica projekta PRO-Budućnost, uloga medija je bitna kako bi priče sa Razgovora i općenito ideja međusobnog dijaloga dobila na važnosti i funkcionalnosti. „Ljudima je drago kada vide, pročitaju, čuju da se nešto dobro i svrsishodno desilo u njihovom mjestu i to ih ohrabruje. Suština je u tome da se iz svih zajednica u koje dođemo pošalje realna slika, da su ljudi vrijedni, pošteni i pametni, a mediji - lokalni ili globalni - su izuzetno važni u širenju takve poruke i zbog toga puno polažemo na partnerski i, rekla bih, čak i prijateljski odnos sa njima.“\nProfesora sa Fakulteta političkih nauka Nerzuka Ćurka pitali smo za komentar o medijima i njihovu ulogu u društvu:\n„Mediji u Bosni i Hercegovini ne doprinose izgradnji mira i povjerenja u mjeri koja bi i na uredničkoj i na vrijednosnoj ravni, svjedočila sistemskom pristupu u prezentaciji i obradi najvažnijeg pitanja za postkonfliktne zajednice - stvaranja svekolikih društvenih uvjeta za izgradnju mira kao procesa koji više ne može biti ugrožen novim produkcijama nasilja. Nažalost, naša zajednička i iritirajuća kultura nasilja nije producirala mirovno novinarstvo. Naprotiv, tek se prave pionirski koraci u istraživačkom novinarstvu čiji su protagonisti svjesni ogromnog praznog prostora koji se može ispuniti pričama, s onu stranu dosade i senzacionalizma, a koje u svojoj osnovi imaju potragu za mirom. Deficit priča koje se tiču velikih gesti pomirenja, afirmacije i uvažavanja Drugog, suočavanja s prošlošću na način koji svjedoči novinarstvo zasnovano na vodećim deontološkim principima, rezultat je, s jedne strane, podaničkog žurnalizma koje je u funkciji nasilne politike i kulture, a s druge strane, potraga za pričama koje afirmišu povjerenje i pomirenje zahtijeva ozbiljan i dugotrajan rad, višestruke provjere kako ne bi kolosalno i kobno pogriješili.\nPronalaženje malih, plemenitih, hrabrih ljudi o čijim stvaralačkim i kreativnim mirovnim gestama ništa ne znamo, iako su te geste utkane u naš način života, kao dokaz da ovdje ne žive samo barbari, zahtijeva logistiku, resurse, esnafsku i vlasničku podršku, urednike i producente koji razumiju važnost takvih priča za našu zajednicu. No, doprinos povjerenju i pomirenju moguć je i svaki dan, kroz različite medijske platforme i kroz pristupe koji daju prednost kulturi mira nad kulturom nasilja. Zamjena patriotskog i navijačkog novinarstva kritičkim novinarstvom, nepristajanje novinara i urednika na nacionalistički diskurs Mi i Oni, medijska podrška poniženim i uvrijeđenim koji nenasilnim protestima traže pravdu, prekoračujući granice etničke reprezentacije, otvaranje što većeg broja priča o održivom razvoju, prirodi, ljudskoj suosjećajnosti sa drugim živim bićima - sve su to poluge mira, sve su to znakovi putovanja u bolje, pravednije i mirnije društvo. I naravno, sve ovo neće biti moguće ako se ne okonča ova dugotrajna sinonimizacija odnosa s javnošću i novinarstva. Dok su to savezničke figure, visoki novinarski standardi ostat će vlasništvo samo nekolicine onih koji nisu pristali da potragu za istinom zamijene odnosima s javnošću.“\nDruštvu treba novinarstvo - ali jedno drugačije novinarstvo\nU odgovorima ispitanika često je navođeno da su mediji pod velikom kontrolom politike a da politici u BiH odgovaraju podjele i slika nepovjerenja. To je u vezi i sa stavom profesora Ćurka a i sa izvještajima Indeksa slobode medija.\nU svom eseju „The Art of Thinking Clearly: Better Thinking, Better Decisions“ Rolf Dobelli piše između ostaloga o tome kako su vijesti loše po zdravlje, da dovode u zabludu, čine nas pasivnima, ubijaju kreativnost... „Vijesti dovode do straha i agresije, a sprečavaju vašu kreativnost i sposobnost za dublje promišljanje. (...) Svakodnevno ponavljanje vijesti o stvarima na koje ne možete da utičete čini nas pasivnima. Ovo nas melje sve dotle dok se ne usvoji pogled na svijet koji je pesimističan, neosjetljiv, sarkastičan i fatalistički. Naučni termin za ovakvo stanje je "naučen na bespomoćnost".\nAko želite da dođete do starih rješenja - čitajte vijesti. Ako ste u potrazi za novim rješenjima, ni slučajno ih nemojte čitati. Društvu treba novinarstvo - ali jedno drugačije novinarstvo. Istraživačko novinarstvo je uvijek relevantno. Treba nam izvještavanje o politici koju vode naše institucije, otkrivajući pri tom istinu. Ali, važna otkrića ne moraju dolaziti u obliku vijesti. Iscrpni članci i prave knjige su također dobar način.“\nLejla Reko, Prometej.ba


Lekić pred EP: Idemo na pobedu, nadam se da meč sa Hrvaticama neće biti odlučujući - Sportska centrala\n2 dec 2020. 17:47\nŽenska reprezentacija Srbije spremna je za put na Evropsko prvenstvo u Dansku. Rezultati poslednjih testova pokazali su da su svi članovi srpske delegacije, reprezentativke i stručni štab, negativni na koronavirus i spremni za turnir u Koldingu, saopšteno je i Rukomentog saveza Srbije.\nReprezentacija Srbije prvu utakmicu na turniru trebalo bi da igra u petak u 20.30 časova protiv selekcije Holandije.\nEvropsko prvenstvo 2020. u Danskoj biće deveto za jednu od najboljih rukometašica, Andreu Lekić. Najbolja rukometašica sveta u izboru IHF 2013. godine, spremna je za izazove koji čekaju nacionalni tim na turniru koji počinje u četvrtak u Herningu i Koldingu.\n– Imaćemo „red bubble“ i nećemo izaći iz hotela. Šta je tu je, družićemo se, igraćemo društvene igre, potruditi se da vreme provedemo što relaksiranije. Moramo naći način da vreme brže prođe, rekla je Lekićeva i dotakla se favorita na predstojećem takmičenju.\n– Norveška se vraća na velika vrata, starije iskusne igračice su se vratile i one će biti silne. Vraća se Kristiansen, tu je i Nora Mork koju nismo videli neko vreme, zajedno sa Stine Oftedal, Norveška je u punom sastavu. To je druga ekipa u odnosu na onu u Japanu i stvarno će biti silne. Nema šta puno da se priča o Francuskoj, one su na istom nivou godinama, kao i Holandiji, koja je uvek opasna sa vrhunskim trenerom i zamenama za Polman. Rusija je oslabljena neigranjem Vjahireve sigurno u tom nekom delu. Nažalost, ovu sezonu je obeležilo mnogo povreda, analizirala je rukometašica.\nZa veliki rezultat reprezentacija Srbije moraće preko Holandije i Norveške u tom delu žreba.\n– Znam da nismo odigrale dobro sa Holanđankama u Japanu, jer smo imale puno tehničkih grešaka. Ne vidim da tako nešto može da se ponovi na ovoj utakmici. One su brze, sve šanse traže iz polukontre i kontre, ali verujem da ćemo odigrati dobru utakmicu u kojoj ćemo imati svoje šanse. Tako se osećam, tako vidim naše pripreme, tako razgovaramo između sebe, idemo na pobedu, poručila je Lekićeva.\nOsvrnula se i na mađarsku i hrvatsku reprezentaciju.\n– Mađarice imaju veliki broj mladih igračica sa velikim iskustvom. Da li smo bolji, ne mogu da kažem, nikada to nisam radila, ali imamo jako veliki kvalitet. Hrvatska, sa odličnom Podravkom u Ligi šampiona unazad dve godine i dve tri odlične igračice u inostranstvu uopšte ne predstavlja autsajdera kakva je bila u prethodnim godinama. Dolaze sa talasom novih igračica koje igraju u EHF Ligi šampiona na jednom dobrom nivou. Pun fokus će biti na tom meču. Volela bih da dođemo do te poslednje utakmice u grupi sa adekvatnim rezultatom, da ta utakmica ne bude odlučujuća, objasnila je ona.\n– Biće vrlo interesantno. Praktično sam deo crnogorske reprezentacije u Budućnosti. Imaće dodatni motiv, znamo kada nema određenih igračica, preostale se skupljaju i daju još više. Borbene i fanatične su oduvek. Slovenke nikada u jaččem sastavu, dobile su Holandiju u Japanu, sa Urošem Bregarom na klupi je vrlo vidan pomak. Uz pojačanja Lazović i Omoregi koje imaju odličnu sezonu, imaju šansu da se suprostave svima. Nemam pravi uvid u Dansku, povredio im se srednji bek, to menja koncepciju. Poznajem selektora iz utakmica Lige šampiona, dobar je taktičar. I u okvakvim uslovima domaćinstvo daje krila. Ono što vidim pred ovo EP, jeste da ne postoji veliko opterećenje rezultatom. Mnogo nas razmišlja da ostanemo zdrave, da se opustimo, a kako nema navijača na tribinama, neće biti ni tog osećaja igranja Prvenstva, zaključila je Andrea Lekić.\nZa utorak bez greške, kladionica Meridian ti je spremila fantastično iznenađenje.Iako nije vikend, sportska ponuda je bogata, te će...


RUSIJA DELI BOL: Putin uputio saučešće Obami | Happy BSC portal\nRUSIJA DELI BOL: Putin uputio saučešće Obami\nRuski predsednik Vladimir Putin izjavio je danas saučešće američkom kolegi Baraku Obami i svim Amerikancima zbog tragedije u Orlandu, gde je u masovnoj pucnjavi ubijeno 50 ljudi.\nPutin je u telegramu saučešća naveo da Rusija "deli bol i tugu onih koji su izgubili svoje bližnje i voljene zbog ovog varvarskog kriminalnog čina", saopštio je Kremlj, preneo je Tas s. Islamska država preuzela je odgovornost za pucnjavu u Orlandu, na Floridi, u kojoj je ubijeno najmanje 50, a ranjene su 53 osobe. Zločin je izveo Amerikanac avganistanskog porekla Omar Matin, koji je u razmeni vatre sa policijom i sam ubijen.\n- Oružani napad na noćni gej klub u gradu Orlandu, u američkoj državi Floridi, koji je ostavio više od 100 mrtvih i ranjenih, izveo je borac islamske države- preneo je Rojters informaciju Amaka, novinske agencije Islamske države.\nTo je najmasovnije ubistvo počinjeno vatrenim oružjem u istoriji SAD. Američki mediji preneli su ranije da je Matin, pre nego što je otvorio vatru, pozvao policiju (911) i u telefonskom pozivu zakleo se na vernost Islamskoj državi.


Bitefartcafe: Nesvakidašnji spoj - Manu Kače i Matija Dedić - Dan u Beogradu\nNaslovna » Izlasci » Muzika » Koncerti » Bitefartcafe: Nesvakidašnji spoj – Manu Kače i Matija Dedić\nManu KaÄe (foto: Maja MediÄ‡)\nBitefartcafe: Nesvakidašnji spoj – Manu Kače i Matija Dedić\nNeko drugi 27. mart 2019. Koncerti Postavite komentar\nNa festivalu Musicology u klubu Bitefartcafe 14. aprila nastupiće zajedno bubnjar Manu Kače i Matija Dedić, čuveni hrvatski pijanista.\nAfričko-francuski šoumen, pop i rok muzičar, kompozitor i džezer, ali pre svega jedan od najtraženijih bubnjara na svetu, Manu Kače, premijerno će nastupiti neponovljivim Matijom Dedićem. Ovim virtuozima na sceni pridružiće se i kontrabasista iz Brazila Romulo Duarte.\nManu Kače karijeru je započeo kao bubnjar Pitera Gejbrijela, nastavio je sa Trejsi Čepman, Džoni Mičel, Stingom, Dire Straits, dok je na ovim prostorima prvi put zasvirao u saradnji sa Džibonijem 2001. godine.\nU beogradskom kultnom klubu Bitefartcafe nastupao je prvi put pre čak 14 godina, i sa nestrpljenjem iščekuje da ponovo zasvira u ovom klubu, koji je sada proširen i potpuno prilagođen klupskim koncertima, na novoj lokaciji.\nManu Kače je poreklom iz Obale Slonovače, a rođen je u blizini Pariza gde od detinjstva svira bubnjeve. Kako sam kaže, njegovi afrički koreni bili su presudni za današnji originalni stil koji opisuje kao mešavinu afričkog ritma, klasičnih udaraljki i elemenata džeza.\n– Kada sviram džez nazivaju me rok bubnjarem, a kada učestvujem u rok projektima, kritika o meni piše kao o džezeru Manu Kačeu – kaže ovaj umetnik i dodaje: – Samo pokušavam da budem svoj i inovativan koliko i muzika koju sviram, a to je, pretpostavljam, više džez pristup.\nDo saradnje sa Matijom je došlo na inicijativu zajedničkog prijatelja Miše Relića, direktora koncertnog serijala Musicology.\n– Stvarno mi se dopala njegova muzika i odlučio sam da prihvatim projekat, s radošću. Matija je došao u Pariz, imali smo divnih nekoliko dana snimanja i mislim da je sve izvanredno ispalo. Naši koncerti na Musicology festivalu, kako u Beogradu, tako i u Zagrebu dan ranije, dokazaće da li sam u pravu – izjavio je Kače.\nMatija Dedić je okružen muzikom od rođenja, kao kompozitor i jedan od najznačajnijih hrvatskih džez pijanista. Pred beogradskom publikom nastupao je u pratnji svog oca Arsena, pa je i posle njegove smrti sa majkom Gabi Novak izvodio očevu muziku.\nKako će zvučati spoj ova dva naizgled nespojiva muzičara, od kojih svako ima svoju priču, saznajte 14. aprila na koncertu u okviru Musicolog. Tada ćete imati priliku da čujete ove izvanredne muzičare u potpuno drugačijem izdanju, po prvi put rame uz rame na jednoj bini, u intimnoj i prisnoj klupskoj atmosferi kakvu nudi ovaj koncertni serijal.\nBeogradska publika imaće prilike da prisustvuje i koncertu benda Snarki Papi čijim se koncertom na Kalemegdanu završava prolećna sezona koncertnog serijala.\nTagovibitefartcafe izlasci koncerti manu kače matija dedić musicology muzika proleće u beogradu\nPrethodni GO Zvezdara: Sajam obrazovanja\nSledeći Bioskopski repertoari (28. mart – 3. april 2019)


Načelnici i gradonačelnici zahtijevaju subvencioniranje minimalnih plaća zaposlenicima - Tomislav City\nNaslovnica Gospodarstvo Načelnici i gradonačelnici zahtijevaju subvencioniranje minimalnih plaća zaposlenicima\nNačelnici i gradonačelnici zahtijevaju subvencioniranje minimalnih plaća zaposlenicima\nPridržavanjem mjera od strane građana BiH je izbjegla zdravstvenu krizu, pa je epidemiološka situacija relativno stabilna. Restriktivne mjere zabranile su rad većine poslovnih subjekata i sada se suočavamo s velikom gospodarskom krizom.\nPosljedice krize osjećaju sve razine vlasti, a u kakvom su položaju općine i gradovi doznali smo od direktorice Saveza općina i gradova FBiH, Vesne Travljanin.\nPandemija koronavirusa pogodila je sve razine vlasti u Bosni i Hercegovini. Imate li neke projekcije koliki je utjecaj na općine i gradove u FBiH, koliko su umanjeni prihodi?\n“Još uvijek je prerano govoriti o konkretnim iznosima umanjenja, ali, svakako, mnoge jedinice lokalne samouprave već napominju da trpe smanjenje prihoda. S obzirom da federalne vlasti najavljuju da će doći do pada prihoda od neizravnih/indirektnih poreza, jasno je da će, samim time, doći i do pada prihoda od ovih poreza u općinskim i gradskim proračunima, jer općine i gradovi sudjeluju u raspodjeli prihoda od neizravnih/indirektnih poreza.\nNapominjemo da je proglašenje stanja nesreće prouzrokovano pandemijom koronavirusa nametnulo općinama i gradovima dodatne obveze, što je dovelo do povećanja izdvajanja njihovih proračunskih sredstava. Općine i gradovi su razina vlasti, kojoj se građani prvoj obraćaju, pa tako su sve općine i gradovi izdvojile i izdvajaju značajna sredstva za prevenciju i ublažavanje širenja ove pandemije, te za pomoć lokalnom stanovništvu i gospodarstvu, obrtima i slično. Očigledno je da načelnici i gradonačelnici u cijeloj FBiH, zajedno sa svojim administracijama, zaista rade, trude se i uspijevaju da dođe do prilagodbi u ovom novom načinu života”, kazala je za hercegovina.info direktorica Saveza općina i gradova FBiH, Vesna Travljanin.\nPojedine općine i gradovi donijele su odluke o smanjenju plaća u javim poduzećima, prema vašim saznanjima hoće li morati doći do umanjivanja plaća i u kojem vremenskom roku?\nSvaka općina i grad će odlučivati o svojim rashodima za plaće, u ovisnosti od toga kako su organizirali rad u ovim novonastalim okolnostima.\nKoliku pomoć očekujete za gradove i općine od strane viših razina vlasti. Hoće li jedan dio sredstava MMF-a biti namijenjen općinama i gradovima i koji će biti kriteriji za raspodjelu?\nPredsjedništvo Saveza općina i gradova Federacije BiH je na on-line sjednici održanoj 15.4.2020. godine donijelo niz zahtjeva vezanih za Prijedlog zakona o ublažavanju negativnih ekonomskih posljedica u FBiH i za raspodjelu sredstava od MMF-a, a jedan od tih zahtjeva je bio i zahtjev da jedinice lokalne samouprave u FBiH moraju sudjelovati u raspodjeli sredstava od kredita Međunarodnog monetarnog fonda koji iznosi 330 milijuna eura.\nSvi zahtjevi i zaključci Predsjedništva SOGFBiH upućeni su premijeru FBiH, predsjedateljima i dopredsjedateljima oba doma Parlamenta FBiH, te ostalim nadležnim federalnim, državnim i županijskim tijelima vlasti, kao i predstavnicima međunarodnih institucija i veleposlanstava u BiH, a usvojeni su i na Komisiji za lokalnu samoupravu Zastupničkog doma Parlamenta FBiH. Na zasjedanju Zastupničkog doma Parlamenta FBiH dostavljeni su svim zastupnicima.\nPrijedlog odluke o prihvaćanju sredstava iz zaduženja FBiH kod MMF-a je još uvijek u parlamentarnoj proceduri.\nS obzirom da je Vlada FBiH odlučila poništiti raspodjelu transfernih sredstava nižim razinama vlasti, Predsjedništvo SOGFBiH je zauzelo jasan stav da se uz prethodno utvrđene transparentne kriterije za raspodjelu, financijska sredstva u iznosu od 21 milijun KM, koja su u proračunu Federacije BiH bila planirana za županije i lokalne zajednice, vrate kao pomoć proračunima općina, gradova i županija. Ovo je bio zahtjev Predsjedništva SOGFBiH. Rebalansom federalnog proračuna, koji je usvojen i na Zastupničkom i na Domu naroda, Vlada FBiH je odlučila da planira izdvojiti 30 milijuna KM tekućih transfera za općine i gradove, čime je praktično naš zahtjev ispoštovan. Ostaje još da se vidi koji će biti kriteriji za raspodjelu.\nKako predstavnici općina i gradova mogu pomoći gospodarstvenicima koji su značajno pogođeni ovom krizom?\nJedan od zahtjeva Predsjedništva SOGFBiH vezanih za tzv. „Korona“-zakon je da Predsjedništvo SOGFBiH zahtijeva da Vlada FBiH Zakonom o ublažavanju negativnih ekonomskih posljedica osigura subvencioniranje minimalnih plaća uposlenicima u poslovnim subjektima, kojima je obustavljen, onemogućen i zabranjen rad temeljem odluka tijela vlasti i Federalnog stožera civilne zaštite, kako bi se zaštitile ove kategorije stanovništva i sačuvala njihova radna mjesta. Nadamo se da će Vlada FBiH i Parlament FBiH uvažiti ovaj zahtjev načelnika i gradonačelnika.\nPredsjedništvo SOGFBiH je već na prvoj on-line sjednici 1.4.2020. godine pozvalo Vladu Federacije BiH i sve kantonalne/županijske Vlada da hitno donesu kompletan set konkretnih mjera (po resorima) za očuvanje radnih mjesta i spas gospodarstva na području Federacije BiH, uvažavajući i prijedloge Predsjedništva Saveza i da se te mjere upute u parlamentarnu proceduru.\nMnoge općine i gradovi su već poduzele konkretne mjere pomoći radnicima i gospodarstvenicima, tako što su im umanjili cijenu zakupnine poslovnih prostora ili potpuno oslobodili obveza plaćanja iste, umanjili im obvezu ili ih oslobodili obveze plaćanja komunalne naknade za poslovne prostore… Pojedine jedinice lokalne samouprave, poput Grada Cazina, dijele poticaje za proljetnu sjetvu. Četiri jedinice lokalne samouprave u Zapadnohercegovačkoj županiji će od 1.5., ako se stanje nesreće nastavi, osigurati minimalne plaće u iznosu od 300,00 KM za poduzetnike, obrtnike i zaposlenike, kojima je obustavljen rad temeljem odluka Stožera civilne zaštite, zaključila je u razgovoru za hercegovina.info direktorica Saveza općina i gradova FBiH, Vesna Travljanin.\nPrethodni članakAko danas roštiljate, ovo su savjeti uz koje ćete najbrže i najlakše očistiti roštilj\nSljedeći članakSto godina od osnutka HNK Tomislav i početka loptanja na duvanjskim ledinama\nŠto se tiče prodaje jaja, Uskrsa kao da i nema


MILICA GLAVNI ADUT: Četvrtog dana OI na borilišta izlaze srpski predstavnici u osam sportova | Novosti.rs\nZlatna šampionka iz Londona počinje borbe od 6.30 po srpskom vremenu, a prva protivnica joj je Fejt Ogalo iz Kenije.\nPrvi na borilišta izlaze strelci -Damir Mikec i Zorana Arunović u miksu vazdušnim pištoljem (2.00), a posle njih Andrea Arsović i Milenko Sebić, odnosno Sanja Vukašinović i Milutin Stefanović u miksu vazdušnom puškom (6.00).\nDŽudistkinja Anja Obradović startuje od 4.00, a teniser Miomir Kecmanović oko 13 sati igra meč drugog kola protiv Francuza Iga Umbera.\nVaterpolisti od 7.00 igraju protiv Kazahstana, a odbojkašice od 7.20 protiv Japana.\nBasketaši protiv Rusije od 11 sati završavaju grupnu fazu, a plivači nastupaju u kvalifikacijama - Andrej Barna od 12.18 na 100 metara slobodno, a Vuk Čelić od 13.21 na 800 metara slobodno.\nNaši u Tokiju\n2.00 Streljaštvo: Damir Mikec/Zorana Arunović\n4.00 DŽudo: Anja Obradović\n6.00 Streljaštvo: Andrea Arsović/Milenko Sebić i Sanja Vukašinović/Milutin Stefanović\n6.30 Tekvondo: Milica Mandić - Fejt Ogalo (Kenija)\n7.00 Vaterpolo: Srbija - Kazahstan\n7.20 Odbojka: Srbija - Japan\n11.00 Basket 3x3: Srbija - Rusija\n12.18 Plivanje: Andrj Barna 100m slobodno\n13.00 Tenis: Miomir Kecmanović - Igo Umber (Francuska)\n13.21 Plivanje: Vuk Čelić 800m slobodno\nSport Olimpijske igre Milica Mandić Damir mikec


Četvrtak, 18.06.2020., 13:42 Četvrtak, 18.06.2020., 13:45\nMještani banjalučkog naselja Paprikovac žalili su se da su direktno ugroženi gradnjom podzemnih garaža na četiri etaže. Duško Tadić je rekao da je plan gradnje parking prostora u tom dijelu za vozila UKC RS postojao i prije rata, ali da se od njega odustalo zbog podložnosti Paprikovca klizištima.\nDirektor UKC RS Vlado Đajić rekao je da će RS dobiti dobiti najsavremeniji parking u Evropi kada svi radovi budu završeni.


Prva web kamera snimala je kafu | Kafomanija\nPrva web kamera snimala je kafu\nadmin\t 22/12/2015\t Leave a Comment on Prva web kamera snimala je kafu\nDa li ste znali da je prva web kamera postavljena kako bi snimala kafu u kafe-aparatu? Studenti i profesori na Univerzitetu Kembridž, u Engleskoj, postavili su 1991. godine prvu web kameru u prostoriju u kojoj se nalazio aparat za filter kafu, kako bi preko svojih računara mogli da vide da li u njemu ima kafe.\nNaime, profesorima i studentima dosadilo je da se vraćaju praznih šoljica kad odlaze po kafu u takozvanu Trojansku sobu, gde se nalazio aparat sa kafom, pa su odlučili da tu postave kameru koja je bila povezana sa njihovim računarima. Kamera je beležila tri snimka u minuti, tako da su studenti mogli na svojim kompjuterima da vide da li im se isplati da odlaze po kafu ili da sačekaju da se aparat napuni.\nPrva kamera beležila je male fotografije u crnoj-beloj tehnici rezolucije 128×128 piksela. Kamera je radila sve do 2001. godine, kada je konačno isključena.\nPrevious PostDa li je miris jutarnje kafe dovoljan za buđenje?\nNext PostRatovi zvezda u vašoj kafi\nBazen sa kafom u Japanu\nKafoalarm – buđenje kakvo ste oduvek želeli\nDalibor Živanović 28/10/2016


Priča o Prosvetljenju – uvodni tekst – Centar "Zlatni Put"\nSam naziv kaže da se radi o prožimanju tela svetlošću. Možemo bolje reći celog energetskog sistema, svih nivoa, počev od tela, preko emocija i misli, sve prožimamo svetlošću, uspostavljamo protok svetlosti kroz ceo organizam. Kako je to moguće? Da li je ostvarljivo? – pitamo se, čitajući ili slušajući svedočenja duhovnih praktičara, mistika iz raznih epoha i duhovnih pravaca, od joge, preko tao-a, zena, hriščanstva, hermetizma..\nVeoma je privlačna ideja i za savremenog čoveka, koji traži dublji smisao života, ispod površine materijalnog sticanja dobara i profesionalnog ostvarenja u mašineriji tehnokratskog sistema. O ideji postojanja i na suptilnijim, eteričnijim nivoima, o svetlosnim talasima koji čine naše dugino, svetlosno telo, koje prožima fizičko, danas se javno govori, ona je dosta zastupljena i u duhovnoj literaturi različitih religijskih i filozofskih sistema. Bilo je i u ranijim epohama priča i pesama o prosvetljenju u istočnjačkoj literaturi, manje se o tome govorilo na zapadu, više je bilo uvijeno u tajnu i mistiku, skriveno od neupućenih i neukih.\nDanas imate bogatu i raznovrsnu ponudu prosvetljujućih metoda! Svekoliki vašar duhovnih tehnika koje vam menjaju život za nekoliko seansi, transformišu sve vaše probleme i oslobađaju vas muka, bolesti, truda, životnih nedaća… Prosvetljenje za 3 dana, zar to ne zvuči tako primamljivo…!\nJer savremeni čovek očekuje brze rezultate, brze promene i brzo živi, nema vremena da se posveti svakodnevnoj duhovnoj praksi, svakodnevnom opuštanju, vežbanju koncentracije, vizualizacije, ritmičkog disanja, oslobađanja uma od nepotrebnih misli, transformaciji negativnih osećanja, opterećujuće energije…\nIpak, bez obzira što se traže brzi rezultati, treba da znamo da svaki ozbiljan sistem ličnog razvoja i duhovne prakse zahteva posvećenost, svakodnevni uporan rad, bez prevelikih očekivanja, istrajnost i upornost u primeni sistema duhovnih vežbi za koji ste se opredelili.\nTo znači vredno i uporno svakodnevno vezbanje, ako želite bilo kakve rezultate u duhovnom razvoju. Jer smisao života svakog čoveka nije samo zadovoljavanje osnovnih materijalnih potreba, već pre svega duhovno ispunjenje, samorealizacija i napredak na svim nivoima postojanja. Ipak, rezultati mogu biti samo osećanje smirenosti, ispunjenosti svrhe, uzvišenost misli i osećanja, povišenje vibratornog nivoa, povećanje energije, ali šta bismo više…?\nOnaj koji ne teži ličnom kreativnom razvoju i duhovnom ispunjenju, egzistira na materijalnom nivou i ne oseća unutrašnje bogatstvo duha, svrsishodnost svog postojanja, ispunjenje životne misije. Samo čovek koji je svestan dubljeg smisla svog postojanja i usmeren je ka razvoju svih svojih potencijala, može postići dublje uvide i dobiti odgovore na egzistencijalna pitanja, shvatiti svrhu života. Jedino tako može i zadovoljiti svoje dublje duševne, emotivne i duhovne potrebe za ostvarenjem višeg smisla života i konačni cilj – prosvetljenje.\nKažu da sada živimo u vremenu energetskog buđenja, uzdizanja na viši nivo egzistencije, čovečanstva i Planete, svakog čoveka ponaosob. Svako od nas treba da se zapita kako da učestvuje u tom procesu sveopšteg napretka, preko sopstvenog razvoja, osvešćivanja i prosvetljavanja. Lični trud i svestan rad na procesu duhovnog uzdizanja je neophodan, potrebno je svakodnevno raditi na ličnom preobražaju primenom odgovarajućih tehnika.\nNaravno, u mnoštvu ponuđenih metoda, svako će izabrati prema ličnom afinitetu, intuitivno ili kako već znate. Prepustite se duhovnom vođstvu, pa neće biti greške u izboru.\nSledeće pitanje je kako doći do duhovnog vodiča, kako mu se obratiti, kako ga pratiti, čuti… Nekada nam se sami jave, pa srećnici vide u snu ili na javi lik nekog sveca, svetlosnog bića, anđela. Nekada nam se i obrate u mislima, upozore, upute šta da radimo. Bitno je da se ne uplašimo i da razvijemo sistem zaštite od negativnih upliva, od nametanja entiteta koji nisu sa strane svetlosti i ljubavi.\nNa putu do prosvetljenja dobro je imati ličnog duhovnog učitelja, duhovnog čuvara i vodiča i svaki čovek ih ima, ali najčešće nije svestan njihovog prisustva i ne zna kako da ih prizove u svoj život. Za sve postoji način da se sazna, postoji i zasluga koja se postiže radom i upornom primenom molitvi, vizualizacije i transformacije energije u sebi u najkreativniju energiju, u svetlost. Da bismo nešto postigli, dobro je da prvo vizualizujemo kako upijamo kroz teme glave bleštavo belu svetlost, koja sadrži sve boje, sve nivoe, a zatim zlatnu, koja je najviše vibracije. Tako to radimo svekog dana, uz pomoć molitvi i vizualizovanja protoka svetlosti kroz centralni svetlosni kanal, upijanja i udisanja svetlosti preko energetskih centara, čakri…, sijaset je vežbi koje praktičar kreativnog razvoja može da primeni. Na duhovnim vežbama u Centru Zlatni Put to radimo redovno, na nedeljnim susretima, a metod rada se uči na seminarima.\nČuli ste i izreku ”Kada je učenik spreman učitelj dolazi sam”, a spremnost se pokazuje prvo zapitanošću o smislu života i potragom za tim smislom, svojom duhovnom svrhom. Razne učitelje možete da sretnete, ali jedan je vaš Lični duhovni učitelj. On je direktno odgovoran za vas, za vaš napredak i vašu spoznaju, ostvarenje vaše duhovne svrhe, odnos je ličan i dobro je ako ga tražite i prizivate u svoj život. Naravno, privlačenje se ne sastoji samo od traženja pomoći verbalno, putem molitve, već pre svega treba da bude prisutno u delima, u predanosti duhovnom putu, u zrelosti da se krene u duhovni napredak.\nPošto se sve u životu dešava korak po korak i retko kada se dogodi baš odjednom naglo mistično buđenje i susreti sa anđelima, mitskim bićima, duhovima i slično… i bolje je da se u duhu napreduje polako. Lakše se prilagođavamo postepenom širenju svesti i postepenom napretku, kao i trenucima kada dolazi do viđenja drugih dimenzija. Ako žurimo i jurimo za rezultatima, za moćima i sposobnostima viđenja anđela, duhovnih bića, raznih energetskih dešavanja, možemo to i doživeti nespremni, što može biti vrlo šokantno i neprihvatljivo za naš ograničeni um. Onda možemo sebe ubediti da haluciniramo, da izmišljamo, što je nekad istina. Pitanje je kako da razlikujemo proizvode našeg uma, halucinacije, od stvarnih dešavanja, od ulaženja u druge dimenzije postojanja, jasnih slika i poruka sa duhovnog plana, od duhovnih bića.\nAko napredujemo postepeno, uz pomoć uzvišenog bića, duhovnog učitelja, uz pomoć svog duhovnog vodiča i čuvara, imaćemo zaštitu i vođstvo, imaćemo sigurnost i podršku sa viših nivoa svesnosti. Kada sretnemo svog duhovnog učitelja ili vodiča, dobro bi bilo i da ga prepoznamo, što nije uvek lako, jer nekada nismo odmah sigurni u verodostojnost informacija. Ipak, uporan rad na našem duhovnom razvoju usmeriće nas i razuveriti sumnje i nevericu.\nDuhovni učitelj može biti fizički čovek, može biti i duhovno biće, nematerijalno. Ne zna se šta je teža varijanta, jer fizički duhovni učitelj je čovek koji pored te uloge najčešće ima i svetovne, posao, porodicu, pa ga možemo upoznati i u situacijama, kada nije u idealizovanom modelu ponašanja, što može sa naše strane dovesti i do zabune, sumnji i drugih uznemiravajućih emocija, koje nas mogu odvratiti od izabranog sistema vežbanja i duhovnog razvoja. Bitno je da ne vezujemo fizički model čoveka sa njegovom duhovnom ulogom. No, mislimo na neke periferne sitnice, a da ipak život takve osobe daje jedinstven primer svesnog i kreativnog života u osnovi…\nDuhovni učitelj može biti i nematerijalno biće, anđeo, duhovnik, svetac, koji nam se pojavljuje u snovima i vizijama, daje poruke, uputstva, opomene… I tu postoji mogućnost da mi poruke ne čujemo dobro ili ih naš um preradi, pa dolazi do pogrešnog tumaćenja, improvizacija.\nAko nismo sigurni u verodostojnost poruka i kontakata sa nematerijalnim dimenzijama, dobro je da se za pomoć obratimo nekom u koga imamo poverenje i ko se bavi duhovnom praksom veći niz godina, iza koga stoji višedecenijsko iskustvo. Postoje provereni načini da se stupi u kontakt sa svojim duhovnim vodičem i čuvarom, i dobro je da se to uradi u prisusvu odgovornog i proverenog duhovnog savetnika.\nKada uspostavite dobar odnos sa svojim duhovnim vodičem i čuvarom, od kojih jedan može biti i vaš duhovni učitelj, lakše ćete putovati duhovnim stazama, napredovati i saznavati sve potrebne informacije, lakše se nositi sa životnim izazovima i raznim situacijama i dešavanjima koje nam priređuje škola života. Učitelj, koji je odgovoran za naš duhovni napredak, pomaže nam da shvatimo svoju ulogu u sopstvenom razvoju, u procesu koji vodi ka duhovnoj spoznaji i prosvetljenju.\nProsvetljenje je stanje kada smo potpuno otvoreni za svetlosnu dimenziju postojanja. To iskustvo je kruna duhovnog napretka, i dešava se u u nama kada potpuno osvetlimo naše telo i niže nivoe egzistencije, uzdignemo se ka čistoj svetlosti, a sa druge strane se ona spusti sa viših nivoa i potpuno nas prožme…, tada se u nama spajaju energije neba i zemlje, duha i materije, Boga i Čoveka i budi se proširena, bolje rečeno, potpuna svesnost. Tom krunskom događaju prethodi istrajno upražnjavanje tehnika energetskog čišćenja i punjena centara, Čakri i energetskih kanala, meridijana, od kojih je najvažniji središnji kanal, koji prolazi kroz kičmu, spaja nas sa Izvorom svetlosti i centrom Zemlje. Naš središnji energetski kanal je glavni kabl kroz koji prolazi energija svetlosti iz Zemlje i Neba. Ako on nije pročišćen i prohodan za svetlost, ni naše čakre neće biti povezane, energija neće teći kroz sve meridijane, svetlosne puteve u našem fizičkom i energetskom telu. Zato je važno da centralnu pažnju posvetimo prohodnosti našeg središnjeg energetskog kanala, što možemo postići uz pomoć vizualizacije, svesnog disanja, molitve i drugih tehnika samolečenja, uz korišćenje sredstava kao što su lekoviti zvuci, mirisi, kristali, položaji tela, asane, mudre, položaji prstiju.\nSamoobasjan, prosvetljen duh je ispunjen energijom direktno iz izvora svetlosti, koja je beskonačna i prostire se svuda, za nju u svari nema prepreka, samo mi ih postavljamo neznanjem i nerazumevanjem prirode stvari, pojma i suštine.\nKoliko ste puta čuli da treba živeti u skladu sa svojim pravom prirodom, ne shvatajući šta to znači… Da li drvetu treba to govoriti, kornjači, mački, delfinu, komarcu? Kako oni znaju i ne pitaju se šta treba da rade i kako da žive kao komarac, biljka ili pas? A čovek kao najsvesnije biće na ovoj Planeti najčešće bira da živi kao pomenute vrste, a ne život ljudskog bića, u svetlost, znanju i ljubavi?\nZa duhovan put i napredak na njemu važna je redovnost, stalna, svakodnevna primena duhovne prakse koju smo izabrali. Ako pitate bilo kog čoveka koji je postigao uzvišeni energetski nivo svesnosti, reči će vam da bez redovne, uporne, višegodišnje primene tehnika duhovne prakse koju su izabrali, a potom i primene svega toga u svakodnevnom životu, nema napretka na tom Putu razvoja i uzdizanja. Zato svakodnevni rad molitve, u određeno vreme, unosi ritam u vaše svakodnevne aktivnosti, vraća vas suštini, duhovnom temelju, sigurnom osloncu, povezuje vas sa višim nivoima, kreativnijim vibracijama, povezuje vas sa grupom koja to isto radi, sa duhovnim učiteljem…


Intel unapređuje PC iskustvo sa novim platformama, tehnologijama i partnerstvima\nIntel predstavio sljedeći talas PC inovacija koji će unaprediti PC iskustvo kako bi pomogao najveći mogući doprinos svake osobe, na CES 2019 u Las Vegasu\nPojedinosti o našoj visoko integrisanoj platformi koja će sadržati naš predstojeći prvi PC procesor od 10nm, pod kodnim imenom „Ice Lake“\nPregled hibridne 10nm CPU arhitekture sa Foveros 3D pakovanjem pod šifrom „Lakefield”\nProjekat „Athena“, inovativan program za isporuku nove klase naprednih prijenosnih računara\nProširenje 9. generacije porodice Intel® Core™ procesora\nNove 10nm Platforme za mobilne računare\nIntel će u narednim mjesecima lansirati svoju novu platformu za mobilne računare sa Intelovim predstojećim prvim procesorom od 10nm zapremine, pod šifrom „Ice Lake“.\nNapravljen na Intel-ovoj novoj Sunny Cove CPU mikroarhitekturi koja je prošli mjesec detaljno predstavljena na Danu arhitekture (Architecture Day), očekuje se da Ice Lake isporuči novi nivo integracije tehnologija na klijentovoj platformi.\nIce Lake je prva platforma koja donosi sasvim novu Gen11 integrisanu grafiku, podržava Intel Adaptive Sync tehnologiju, omogućavajući nesmetane brzine frejmova i sposobna je za više od 1 TFLOP performansi za bogatije iskustvo igranja igara i kreiranja.\nNova platforma za mobilne računare je prva koja je integrisala Thunderbolt™ 3 a novi Wi-Fi 6 standard velike brzine kao ugrađenu tehnologiju, kao i opcija Intel® DL Boost ubrzava vještačku inteligenciju (AI). Ice Lake sve ovo spaja sa nevjerovatnim trajanjem baterije kako bi omogućili super tanak, ultra mobilan dizajn sa performansama i reakcijom svjetske klase, omogućavajući ljudima da uživaju u nevjerovatnom iskustvu sa računarima. Kako je Dell* pokazao, potražite nove uređaje od Intel OEM partnera na policama do praznika 2019. godine.\nIntel je obezbedio i kratak pogled na novu platformu za klijente, pod kodnim imenom „Lakefield“, koja donosi hibridnu CPU arhitekturu sa Intelovom novom i inovativnom Foveros 3D chip-stacking tehnologijom. Lakefield ima pet jezgara, kombinuje visokoperformantno 10nm Sunny Cove jezgro sa četiri Intel Atom® jezgra zasnovana na procesoru u mali paket koji donosi efikasnost uz malu potrošnju energije sa grafikom i ostalim IP-ovima, I/O i memorijom. Rezultat je manja ploča koja OEM-ovima obezbeđuje veću fleksibilnost za tanak i lagan oblik, i paketu je sa svom tehnologijom koju su ljudi počeli da očekuju od Intela, uključujući dug vijek baterije, performanse i povezivanje. Očekuje se da Lakefield uđe u proizvodnju ove godine.\nIntel je jedinstveno pozicioniran da donese ovaj tip inovacije zbog toga što je širok set tehnologija – ambalaža, arhitektura, performanse i povezivanje – smešten pod jednim krovom kako bi oživjeli nevjerovatna nova dizajnerska rješenja i iskustva.\nProjekat Athena unapređuje inovacije za laptope\nIntel je najavio i projekt Athena, inovativni program koji definiše i ima za cilj da pomogne da se na tržište plasira nova klasa naprednih laptopa. Kombinovanjem performansi svjetske klase, trajanja baterije i povezivanja u elegantnom, predivnom dizajnu, prvi laptopi iz projekta „Athena“ će biti dostupni u drugoj polovini ove godine u operativnim sistemima Windows* i Chrome*.\nDizajniran da omogući nova iskustva i iskoristi tehnologije sljedeće generacije, uključujući 5G i vještačku inteligenciju, projekat „Athena“ kreira put ka ubrzavanju inovacija kod laptop računara putem:\n•\tGodišnje specifikacije koja navodi zahtjeve platforme\n•\tIskustava novih korisnika i uporedna procjena ciljeva definisanih modelima korišćenja u stvarnom svijetu\n•\tOpsežne podrške u ko-inženjeringu i nalaženju putanja za inovacije\n•\tSaradnja u ekosistemu kako bi se ubrzao razvoj i dostupnost ključne komponente laptopa\n•\tVerifikacije uređaja iz Projekta „Athena“ putem sveobuhvatnog procesa certifikacije\nNa osnovu opsežnog istraživanja kako bi razumjeli kako ljudi koriste njihove uređaje i izazove sa kojima se suočavaju, godišnja specifikacija kombinuje ključne oblasti za inovaciju kako bi ponudili laptope koji su napravljeni sa svrhom da bi pomogli ljudima da se fokusiraju, adaptiraju na životne uloge i da uvek budu spremni. Partneri za inovacije u Intelovom projektu „Athena“, između, ostalih uključuju Acer*, Asus*, Dell, Google*, HP*, Innolux*, Lenovo*, Microsoft*, Samsung* i Sharp*.\nOd prvog povezanog PC računara sa integrisanim Wi-FI Intel® Centrino® platformu do omogućavanja usvajanja super tankih i lakih dizajnerskih rješenja, ekrana osetljivih na dodir i 2u1 faktora forme sa Ultrabook™, Intel je jedinstveno pozicioniran da bude katalizator u donošenju iskustava sa PC računarima sljedeće generacije.\nŠirenje porodice Intel Core procesora 9. generacije\nIntel je u oktobru 2018. lansirao prvi set Intel® Core™ desktop procesora 9. generacije, uključujući Intel Core i9-9900K procesor, najbolji procesor na svijetu za igranje igara. Intel je predstavio nove dodatke porodici Intel Core desktop procesora 9. generacije koji šire opcije za ispunjavanje širokog spektra potreba potrošača, od običnih korisnika do profesionalaca, do igrača i ozbiljnih tvoraca sadržaja. Prvi novi Intel Core desktop procesor 9. generacije se očekuje da bude dostupan početkom ovog mjeseca, a veće prisustvo na tržištu će biti u drugom kvartalu ove godine.


Aerodrom "Nikola Tesla" proširuje kapacitete\nPrateći trend povećanja obima avio-saobraćaja, beogradski aerodrom "Nikola Tesla" planira proširenje kapaciteta u 2016. godini, prenose "Novosti".\n- Tokom sledeće godine predviđen je nastavak obnove i uređenja Terminala 1 i početak proširenja Terminala 2 dogradnjom 11.000 m2 - kaže Sasa Vlaisavljević, v.d. direktora aerodroma "Nikola Tesla".\nOn napominje da će se izgraditi i vezni deo između Terminala 1 i 2, a u planu je i nastavak pripreme za interkontinentalne letove, u saradnji sa nacionalnom avio-kompanijom. Predviđena je i rekonstrukcija, odnosno proširenje pet čekaonica i dela pristanišne zgrade, kao i početak izgradnje nove vatrogasne baze.\nVasiljević napominje da će sledeće godine biti izgrađena nova platforma za odleđivanje i zaštitu aviona od zaleđivanja, kojom će se povećati efikasnost opsluživanja vazduhoplova u zimskim uslovima.\n- Uređenjem dela Terminala 2, koje je završeno u junu, povećan je obim usluga koje pružamo putnicima jer smo obezbedili još jedan granični prelaz sa četiri šaltera pasoške kontrole. U okviru novih 1.450 m2 opremili smo i prostorije za roditelje sa decom. Novi, komforni prostori za odmor u tranzitnoj zoni opremljeni su za putnike koji se zadržavaju na aerodromu u očekivanju sledećeg leta iz Beograda - naglašava v.d. direktora.\nKako je navedeno, aerodrom "Nikola Tesla" od januara do decembra 2015. godine koristilo je 4.469.083 putnika, što je povećanje od 4% u odnosu na isti period prošle godine. U proseku je svakog dana bilo 13.543 putnika, ili 564 korisnika na sat, odnosno više od 9 u minutu.\nAerodrom "Nikola Tesla" je u 2014. imao neto dobit od 28,3 mil EUR, a prema rečima Vasiljevića, solidan profit očekuje se i u ovoj godini.\nNLB banka u Srbiji u 2015. profitabilna\nNLB banka u Srbiji je danas saopštila da je u prva tri kvartala 2015. godine povećala neto poslovne prihode za 22 odsto, odnosno za 2,3 miliona evra, u poredjenju sa istim periodom prošle godine, i ostvarila profit od milion evra.\nDepoziti gradjana i privrede su uvećani za 2,1 milion evra i iznose 188,1 milion evra.\nBanka je za devet meseci ove godine privredu i stanovništvo kreditirala sa 50 miliona evra, od čega je 46 odsto udeo zajmova u dinarima.\nNLB banka posluje u Srbiji od 2005. godine i na tom tržištu ima četiri filijale i 31 ekspozituru. Banka je deo slovenačke NLB grupe koja ima 45 članica u 12 zemalja, sa više od četiri miliona klijenata.


Bosna i Hercegovina je najgora sportska nacija u Evropi | Tuzla-x\n´Ta će Andora!\nM. Skaka (sportin.ba)\nNajnoviji članci\tELMIN ŽVIČIĆ JE VECERAS POBJEDOM NAD AVERY WATTSOM POSTAO PRVAK NJEMACKE\nUbijeno 19 Palestinaca: Izrael intenzivirao bombardovanje Gaze, sinoć 130 napada\nPotpisivanje ugovora za sufinansiranje i ostvarivanje javnog interesa TK u oblasti tjelesne kulture i sporta za 2012. godinu\nOdržan sastanak sa predstavnicima OIA BiH\nNajveći poslijeratni razvojni projekt BiH: Fahrudin Radončić vraća olimpijadu u Sarajevo ?!\nMegaupload se „vraća“ u januaru 2013.\nPronađen “fićo” ukraden 1972. godine\nSmješan pokušaj pješaka da iscenira udarac automobila\nVOZIO 250 km/h KROZ BLAŽUJ: Od Konjica do Sarajeva stigao za 20 minuta!? Pogledajte snimak\nOdržana 58. redovna sjednica Vlade Kantona\n10 najšokantnijih filmskih preokreta\nOstale odluke Vlade TK donesene na 58. redovnoj sjednici\nBježeći od policijske potjere pokosio grupu pješaka u Moskvi\nDesigned by Admir Handžić


Izveštaj o sprovođenju plana za integraciju u EU | EurActiv Srbija\nIzveštaj o sprovođenju plana za integraciju u EU\nVlаdа Srbije je nа sednici, održаnoj dаnаs, 21. jаnuаrа 2011. godine, usvojilа Izveštаj o sprovođenju Izmenjenog i dopunjenog Nаcionаlnog progrаmа zа integrаciju Republike Srbije u Evropsku uniju (NPI) zа period oktobаr – decembаr 2010. godine. Premа rezultаtimа ovog izveštаjа, koji je sаčinilа Kаncelаrijа zа evropske integrаcije, u četvrtom tromesečju ove godine NPI je ispunjen 81%, uzimаjući u obzir unаpred izvršene obаveze, kаo i obаveze zаostаle iz rаnijih periodа.\nOd 117 propisа plаnirаnih zа usvаjаnje u ovom tromesečju, usvojeno je 95. Nаrodnа skupštinа je u ovom izveštаjnom periodu usvojilа 12 zаkonа, koje predviđа NPI. Pored propisа plаnirаnih zа usvаjаnje u ovom tromesečju, Vlаdа je ispunilа i 33 obаveze zаostаle iz rаnijih kvаrtаlа, dok su unаpred ispunjene tri obаveze. Devet predlogа zаkonа je pripremljeno zа usvаjаnje u Nаrodnoj skupštini, i to su: 1) Zаkon o izmenаmа i dopunаmа Zаkonа o dobrovoljnim penzijskim fondovimа i penzijskim plаnovimа, 2) Zаkon o izmenаmа i dopunаmа Zаkonа o plаtаmа u držаvnim orgаnimа i jаvnim službаmа, 3) Zаkon o sportu, 4) Zаkon o izmenаmа i dopunаmа Zаkonа o investicionim fondovimа, 5) Zаkon o kontroli predmetа od drаgocenih metаlа, 6) Zаkon o izmenаmа i dopunаmа Zаkonа o finаnsijskom lizingu, 7) Zаkon o privrednim društvimа, 8) Zаkon o zаbrаni usаvršаvаnjа, proizvodnje i stvаrаnjа zаlihа bаkteriološkog (biološkog) i toksičkog oružjа i o njegovom uništаvаnju i 9) Zаkon o tržištu kаpitаlа.\nU pogledu podzаkonskih аkаtа, Vlаdа je od plаnirаnih 16 propisа koji se usvаjаju nа tom nivou (uredbe, odluke, strаtegije, zаključci) usvojilа šest, odnosno 38 odsto, dok su ministаrstvа od plаnirаnih 85 podzаkonskih аkаtа (prаvilnici i nаredbe), usvojilа 47 ili 55 odsto. Ukoliko se posmаtrаju sаmo Vlаdine obаveze u pogledu utvrđivаnjа predlogа zаkonа i usvаjаnjа podzаkonskih аkаtа zа ovаj izveštаjni period, stаtistikа pokаzuje uspešnost od 47 odsto, budući dа je od plаnirаnih 117 propisа, utvrđeno, odnosno usvojeno, njih 55.\nNаjuspešnije institucije su Ministаrstvo poljoprivrede, šumаrstvа i vodoprivrede, Ministаrstvo životne sredine i prostornog plаnirаnjа, Ministаrstvo rаdа i socijаlne politike, Ministаrstvo finаnsijа, Ministаrstvo ekonomije i regionаlnog rаzvojа i Agencijа zа hemikаlije.\nMinistаrstvа i posebne orgаnizаcije koje su bile nаjopterećenije brojem obаvezа (plаnirаnih, zаostаlih ili unаpred izvršenih) su Ministаrstvo finаnsijа, Ministаrstvo životne sredine i prostornog plаnirаnjа, Ministаrstvo poljoprivrede, šumаrstvа i vodoprivrede i Ministаrstvo ekonomije i regionаlnog rаzvojа.\nNаcionаlni progrаm je, u celini, uzimаjući u obzir propise plаnirаne zа usvаjаnje u periodu od julа 2008. do sepembrа 2010. godine, ispunjen 74 odsto, jer je od plаnirаnih 742 propisа, usvojeno 549. Plаnirаno je usvаjаnje 191 zаkonа, а usvojeno je 155 ili 81 procenаt. Od plаnirаnog 551 podzаkonskog аktа, usvojeno je 394, odnosno 72 odsto.\nCelokupаn Izveštаj o sprovođenju NPI zа period oktobаr – decembаr 2010. godine možete dа preuzmete sа Internet prezentаcije Kаncelаrije zа evropske integrаcije www.seio.gov.rs .


ŠKOLOVALI SE U INOSTRANSTVU, PA SE VRATILI U SRBIJU: 4 svetska stručnjaka nastavljaju karijeru u Ministarstvu finansija\nKAPETAN DRAGAN REDOM OČITAO JUTROS U JUTARNJEM: Vuk Jeremić me izdao, Hrvati 41\t3k\nDOKTOR LALIĆ OTKRIO ZABRINJAVAJUĆE PODATKE: Ljudima sa OVOM hroničnom BOLEŠĆU 8\t109\nALARMANTNO! NOVI PAZAR POSTAJE NOVO ŽARIŠTE KORONE! Vučić u hitnoj poseti, 122\t881\nU OVOM MESTU NA JUGU SRBIJE ZBOG KORONE DUPLIRAN BROJ STANOVNIKA! Bili 12\t624\nOSMOGODIŠNJAK NAJMLAĐI PACIJENT ZARAŽEN KORONOM U SRBIJI: Oboleli dečak 12\t74\n16.02.2020. 13:36h 16.02.2020. 13:36h\nOni su mladi, uspešni, završili su prestižne fakultete u svetu i stekli najbolje poslovno iskustvo.\nMogli su da biraju gde žele da žive i da rade. Ipak, svima je Srbija konačna odluka. Kako kažu, sve što su naučili žele da "ostave" ovde. A posao u najuspešnijim svetskim kompanijama zamenili su radom u Ministarstvu finansija.\n- Imala sam ponude iz privatnog sektora, ali je moja želja bila da, kada završim master na Kembridžu, dođem u Srbiju, da radim za državu - objašnjava Iva Ivanov. - Hoću da se bavim poreskim pravom, a ovo je pravo mesto za to. Da ovo znanje koje sam stekla pokušam da primenim ovde i da pomognem. I kada sam otišla na studije u Englesku, imala sam želju da se vratim nazad. Nekako, volim život u Beogradu. Nikada nisam htela odavde da "pobegnem". Sada sam započela i doktorske studije na Pravnom fakultetu.\nU Americi je, kaže, radio u konsalting kompanijama, analizu velikih firmi, restrukturiranje. Sve to bilo je kompatibilno s privrednim ambijentom u Srbiji kada se vratio. Zvanično je kofere spakovao na poziv konsultanske kuće "Diloit", da bude menadžer u Beogradu.\n- Sa ovakvim ljudima lako je ponekad raditi i po 12 sati dnevno, sedam dana u nedelji - priča Ognjen, koji je u Ministarstvu finansija od 2018. - Tako je u Americi. Tamo se u prvih pet godina posle fakulteta radi minimum 60 sati nedeljno, i to bez ikakvih očekivanja da će se nešto spektakularno desiti sa vašom karijerom. To je samo preduslov da se negde krene i da se karijera započne. Da bi se nešto postiglo, mora mnogo da se radi.\nstručnjaciMinistarstvo finansijaposaokarijeraIva IvanovBranimir GajićOgnjen PopovićGojko Stanivuković\nDOKTOR LALIĆ OTKRIO ZABRINJAVAJUĆE PODATKE: Ljudima sa OVOM hroničnom BOLEŠĆU korona napravi oluju u ORGANIZMU! 8\t109\nALARMANTNO! NOVI PAZAR POSTAJE NOVO ŽARIŠTE KORONE! Vučić u hitnoj poseti, uručuje respiratore! 122\t881


Jokić: Zašto me vole u Srbiji? Vide sebe u meni… – RTV SUNCE Arandjelovac\nHome » Sport » Jokić: Zašto me vole u Srbiji? Vide sebe u meni…\nJokić: Zašto me vole u Srbiji? Vide sebe u meni…\nU odgovorima često je dvosmislen, što odgovara njegovom temperamentu i stilu razgovora, ali ponekad ume da zbuni sagovornike – naročito kada govori na engleskom, koji i dalje usavršava.\nU prvoj utakmici u Koloradu posle “onog” nastupa u Finiksu, navijači Nagetsa skandirali su mu: “MVP, MPV” i isprovocirali novinare da pitaju Jokića vidi li sebe kao kandidata za najprestižniju individualnu nagradu.\n“Ne znam”, rekao je i slegao ramenima.\n“Imamo 4-1, igramo zaista dobru košarku trenutno, što da ne? Da”, odgovorio je, ali se ogradio.\n“Samo igram svoju igru, a da li će me ona jednog dana učiniti MVP igračem, da li će to biti ove godine ili sledeće ili neke tamo godine… to ne mogu da znam. Ali, znam da zvuči smešno. Dopada mi se jer me ta tema zabavlja”, rekao je 23-godišnji centar, koji je ovog leta potpisao 148 miliona dolara vredan petogodišnji ugovor sa Denverom.\n“Da, zbog toga i ne idem peške”, rekao je sa osmehom i dodao:\n“Zapravo, navijači Nagetsa su veoma pristojni. Nisu drski i uvek navijaju za tebe. To je zaista kul”, rekao je, prema rečima reportera Denver Posta, dodao da reakcije Amerikanaca na njegovo pojavljivanje u javnosti nije ništa u poređenju sa dočekom u rodnom Somboru.\n“Tamo je ludo, doduše samo prve dve nedelje. Posle se naviknu na mene”, rekao je Jokić i odgovorio na pitanje zbog čega je tako.\n“Mislim da je zato što sam jedan od njih. Ja sam samo normalan momak koji dolazi iz malog grada u Srbiji i možda zato prepoznaju sebe u meni. Za mene je to normalna stvar, to je moj grad. Većina ljudi koju poznajem je odatle”, rekao je i pokazao sagovornicima koliko bi voleo da bar preko leta bude anoniman i neprimetan.\n“Da, voleo bih da ucrtam Srbiju i moj rodni grad na mapu sveta, alu ne bih voleo da bilo ko dolazi u Srbiju”, nastavio je u svom stilu.\nOn ima pet dabl-dabl mečeva ove sezone, jedan manje od Entonija Dejvisa iz Nju Orleans Pelikansa – jednog od kandidata za MPV igrača lige. U sledećem meču sastaju se upravo Jokić i Dejvis.\n“Visok je i ima fin izbačaj prilikom šuta, može da dribla, on je jedan od najtalentovanijih momaka u NBA”, rekao je Jokić o kolegi i rivalu iz Nju Orleansa.\nPrevious: Ibrahimović kakvog nismo navikli da vidimo (VIDEO)\nNext: RTV Sunce – Božana Radovanović – Atelje pravih retkosti u Aranđelovcu


Na zabavan način najmlađa publika upoznala zvuk orgulja - Beogradska nadbiskupija\nHomelokalne vestiNa zabavan način najmlađa publika upoznala zvuk orgulja\nNa zabavan način najmlađa publika upoznala zvuk orgulja\nOrguljašica Višnja Dimitrijević i muzičari okupljeni na projektu Baby Artish odabrali su program kojim su u nedelju, 5. septembra 2021. godine, u katedrali Uznesenja Blažene Djevice Matije u Beogradu, u sklopu 21. Međunarodni festival „Dani orgulja – Dies organorum“, na zabavan način najmlađu publiku upoznali sa zvukom orgulja.\nUz orguljašicu Višnju dimitrijević nastupila je i violistkinja Bojana Dadić, a voditeljka programa bila je Neda Aleksić.\nVeć šestu godinu za redom koncert u ovom razigranom formatu obavezan je i važan deo programa festivala Dani orgulja. Svaki put ovaj događaj biva nezaboravno iskustvo kao za decu, tako i za organizatore i izvođače.


Održan košarkaški kamp “Rastimo zajedno”\nIzvor: JUGpress.com, 30.Avg.2018, 09:35\nZa najtalentovanije košarkaše Botevgrada (Bugarska) i Leskovca održan je košarkaški kamp na kome je učestvovalo trideset dvoje mladih sportista i osam trenera. Ovaj kamp organizovan je kroz projekat „Investiramo u sport za razvoj karijere mladih – snaga motivacije pametnog razvoja i kohezije između opština Botevgrad i Leskovac”, >> Pročitaj celu vest na sajtu JUGpress.com << koji je odobren od strane Programa Interreg-IPA CBC Bugarska-Srbija, novembra 2016. godine. Domaćin i organizator ovog kampa bio je KK „Aktavis Akademija“ iz Leskovca.\nU okviru kampa deci je pružena, pre svega, mogućnost za razvoj individualnih veština. Treneri su radili sa malim grupama, tako da je svaki učesnik kampa dobio lični podsticaj kroz individualni rad sa trenerom, kako bi mogao što bolje da sagleda svoje prednosti i nedostatke. Treninzi su vođeni prema unapred pripremljenom programu, izrađenom za trenere, sa programskim zadacima i šemom organizacije svakog treninga pojedinačno. Nakon treninga organizovane su dve utakmice u mešovitom sastavu, proglašeni najuspešniji učesnici kampa i podeljene diplome svim učesnicima.\nOsim košarkaških treninga, deci na kampu organizovan je i odlazak na bazen, obilazak Hisara i čas u prirodi, obilazak Narodnog muzeja u Leskovcu, kao i arheološkog nalazišta Caričin grad. Ciljevi ovog kampa, kao i celokupnog Programa prekogranične saradnje Bugarska-Srbija su postignuti: deca su se družila i nakon treninga, razvijala prijateljstva i izvan granica svoje zemlje, učila da rade u multikulturološkoj sredini i da poštuju različitost.